Disneyland Tokyo Dipilih Tempat Paling Menggembirakan Menurut Instagram Review 2018

Musim cuti sekolah ini mungkin ada dalam kalangan anda merancang untuk pergi bercuti bersama keluarga tersayang. Bagi anda yang belum mempunyai perancangan dalam masa terdekat apa kata semak gambar-gambar berserta hashtag menarik yang digunakan oleh pengguna Instagram sebagai rujukan.

Beberapa hari lepas Instagram telah mengumumkan data trending sepanjang tahun merangkumi video, gambar dan tempat yang telah dikongsikan oleh hampir 1 billion pengguna Instagram dari seluruh dunia. Daripada keseluruhan gambar dan video yang dikongsi mendapati bahawa Disneyland Tokyo telah diumumkan sebagai lokasi yang paling menggembirakan. Gambar dan video yang di’tag’ menggunakan lokasi Disneyland Tokyo telah mendapat bilangan komen menggunakan emoji ‘love’ hampir sebanyak 14 juta.

Going on a date? どこへお出かけするのかな？ #disneychristmas #emporio #mediterraneanharbor #tokyodisneysea #tokyodisneyresort #mickey #minnie #ディズニークリスマス #エンポーリオ #メディテレーニアンハーバー #東京ディズニーシー #東京ディズニーリゾート #ミッキー #ミニー

A post shared by  TokyoDisneyResort 東京ディズニーリゾート (@tokyodisneyresort_official) on Nov 21, 2018 at 11:27pm PST

Bon Voyage! 通り抜けたその先には・・・♪ #bonvoyage #tokyodisneyresort #magichour #ボンヴォヤージュ #東京ディズニーリゾート #マジックアワー

A post shared by  TokyoDisneyResort 東京ディズニーリゾート (@tokyodisneyresort_official) on Sep 11, 2018 at 10:10pm PDT

Menariknya pengunjung yang datang ke Tokyo Disneyland bukan sahaja untuk berhibur tetapi ada juga yang menjadikan lokasi tersebut sebagai lokasi resepsi perkahwinan seperti yang dilakukan oleh pelakon terkenal negara jiran, Sandra Dewi.

At Cinderella Ballroom for reception #harveysandrawedding

A post shared by  Sandra Dewi (@sandradewi88) on Nov 20, 2016 at 7:40pm PST

Disney themed fairytale wedding 😍 Anyone close to me knows how much I love Disney – so the dream continues with #WeLoveDisneyIndo this Sunday, LIVE on RCTI at 4pm. #sandradewifordisney

A post shared by  Sandra Dewi (@sandradewi88) on Feb 9, 2017 at 8:26pm PST

Thank you for this beautiful video @davidsalimphotography @davidsalim | music scoring @alvinissimo |Bride’s Dress @didibudiardjo | Crown @rinaldyayunardi @rinaldyayunardi_official | Bride’s Dress Fabric @romitexworld | Makeup @adiadriansalon | Wedding Organizer @oneheartweddingjakarta | Official Media Partner @thebridestory #HildaBrides | Table Setting and Stationery @tearosewedding | Family of the Bride’s Dresses @mariaruthfernanda | All family and Bestmen Suits @wonghangtailor | Bridesmaids’ Dresses @petiteandthebuns | Bride's Shoes @jimmychoo | Groom's Suit @tomford | Bride's Dinner Dress and Bridal Robe @cynthiatan__ #harveysandrawedding

A post shared by  Sandra Dewi (@sandradewi88) on Nov 18, 2016 at 9:08pm PST

Adakah anda juga sudah terpikat untuk melawat ke sana? Berikut kami sertakan sekali video rangkuman trending sepanjang tahun ini menurut Instagram Review 2018.


Disukai Pencinta Kucing, Animasi ‘Cubic Cats’ Dari Malaysia Ini Bakal Ditayangkan Di TV Luar Negara

Bermula di Instagram kemudian ke Facebook dan kini ke YouTube, siri animasi Cubic Cats pasti akan menghiburkan anda ketika waktu terluang. Bukan sahaja sesuai untuk kanak-kanak, tetapi juga dewasa akan terhibur dengan gelagat Kak Ti bersama empat ekor kucing miliknya.

Bagi anda yang baru pertama kali mendengar nama siri animasi Cubic Cats ini, ia merupakan konten menghiburkan dihasilkan oleh Animatic Studios. Kami, team The Vocket menemu bual insan disebalik siri animasi Cubic Cats ini iaitu Karimah Rahman. Menurut Karimah Rahman, Animatic Studios telah ditubuhkan bersama abangnya, Abdul Khafie.

Untuk pengetahuan anda, Animatic Studios merupakan syarikat ‘creative content creator’ dan mempunyai pengalaman lebih daripada 10 tahun serta mempunyai kepakaran dalam menghasilkan 2D & 3D animasi, visual effects, motion graphics dan branding.

Mengimbau kembali perjalanan Cubic Cats dalam industri bermula apabila projek mereka dinobatkan sebagai pemenang dalam kategori siri animasi Pertandingan Intellectual Property Creator’s Challenge yang dianjurkan oleh MDEC pada tahun 2017.

Tercetusnya idea untuk menghasilkan animasi yang ketengahkan kucing sebagai watak utama adalah berkisahkan tentang pengalaman mereka bersama kucing-kucing mereka di rumah dan juga pejabat.

Menurut Karimah, mereka merupakan peminat dan pencinta tegar kucing. Sikap kucing-kucing yang unik seperti berada di dunia mereka sendiri, manja, dan banyak lagi menjadi antara sebab utama watak kucing dipilih.

Sejak kemunculan Cubic Cats dalam industri telah menerima maklum balas positif dari pelbagai pihak termasuklah dari syarikat-syarikat TV antarabangsa. Walaupun Cubic Cats masih belum ditayangkan di TV, tetapi siri animasi ini telah berjaya mendapat tempat dalam hati pencinta-pencinta kucing menerusi komik dan klip-klip animasi pada setiap minggu.

Sebuah video berdurasi 3 minit mengambil masa sebulan untuk dihasilkan kerana prosesnya yang teliti dan perlu 3D render dalam 2D. Sebut tentang cabaran dalam penghasilan siri animasi ini, tidak memiliki spesifikasi komputer yang kuat merupakan cabaran terbesar mereka.

Menurut Karimah, siri animasi Cubic Cats bakal ditayangkan pada tahun 2022 dan ketika ini pihak mereka sedang aktif untuk siapkan animasi tersebut. Malah, beberapa saluran seperti Muslim Kids TV dari Canada, Cumulus TV dari China dan RTM dari Malaysia telah mula menempah untuk meletakkan animasi ini di saluran mereka.

Akhir kata, Karimah melihat Cubic Cats ini lebih daripada sebuah animasi. Baginya, Cubic Cats ini adalah satu jenama dan berharap jenama ini akan berkembang dengan lebih besar di dalam Malaysia dan juga di luar negara.

Sama-sama kita nantikan siri animasi ini ditayangkan secara rasmi kelak. Sebagai rakyat Malaysia, kita patut berbangga dengan usaha yang dilakukan oleh anak Malaysia untuk memajukan lagi industri seni. Selamat maju jaya!

Sementara itu, kami ingin kongsikan kisah inspirasi anak Malaysia pada pautan di bawah ini.

Berjaya Jadi Doktor Walau Hidup Susah, Kisah Hidup Lelaki Ini Buat Netizen Terharu

Ayah Masuk Lokap Dan Mak Ditahan Hospital Sakit Mental, Lelaki Ini Kongsi Kisah Bangkit Untuk Berjaya

4 Kisah Wanita Sebelum Mereka Jadi Jutawan Dan Usahawan Berjaya Di Malaysia


Disyaki ‘Scam’ Pengguna, Netizen Serang Laman Facebook Agoda

Tidak lengkap persiapan untuk melancong jika kita tidak membuat tempahan penginapan. Apakah laman web yang menjadi pilihan anda untuk membuat tempahan penginapan?

Mungkin ada dalam kalangan anda yang gemar untuk membuat tempahan di Trivago, Booking.com, AirBnb, Agoda dan banyak lagi. Terbaharu, Facebook page Agoda telah diserang oleh netizen.

Kenapa Facebook page Agoda diserang oleh netizen? Menurut beberapa komen di Facebook page Agoda, kebanyakan mereka menuduh Agoda melakukan ‘scam’ terhadap mereka.

Sebelum ini, Agoda merupakan antara laman web yang boleh dipercayai tetapi berikutan perkongsian beberapa komen yang menyatakan Agoda telah bertindak menipu duit mereka dengan menolak duit dalam bank mereka dan menempah hotel tanpa pengetahuan mereka.

Malah, ada yang mendakwa bahawa terdapat banyak caj tersembunyi apabila menempah dengan Agoda. Selain itu, ada juga mendakwa ada pekerja Agoda yang telah menyalahgunakan akaunnya dan menggunakan wang dalam bank untuk tempahan bilik.

Walau bagaimanapun, tiada kenyataan rasmi yang diberikan oleh pihak Agoda. Adakah ini hanya kesilapan pihak Agoda ataupun pihak Agoda telah ‘scam’ ramai orang? Sama-sama kita nantikan kenyataan rasmi pihak Agoda berhubung isu ini.

Pastinya isu ini akan membuatkan ramai orang bersikap ‘skeptikal’ pada laman web penginapan. Klik pautan di bawah untuk ketahui ‘scam’ atas talian lain yang popular di Malaysia.

Lihat Cara ‘Cool’ Peguam Ini Tangani Scammer

Lelaki Ini ‘Kantoi’ Menipu Kerana Inginkan Perhatian Netizen Di Twitter


Disyaki Terlibat ‘Macau Scam’, Datuk Seri Bertindak Melarikan Diri Kini Diburu Polis

Sebelum ini kecoh apabila Datuk Seri ditahan Suruhanjaya Pencegahan Rasuah (SPRM) dimana wang hasil kegiatan haram oleh lelaki itu disyaki ‘dicuci’ dengan menggunakan perniagaan selebriti tanahair.

Terbaharu, pihak polis kini memburu lelaki tersebut yang merupakan suspek utama sindiket pengubahan wang haram selepas dia melarikan diri sejurus dibebaskan Suruhanjaya Pencegahan Rasuah (SPRM), kelmarin.

Difahamkan, suspek bertindak memanjat pagar di belakang bangunan SPRM sebelum melarikan diri. Ketika kejadian, pihak polis berada di hadapan bangunan SPRM hanya sempat menahan seorang suspek yang juga merupakan dalang utama sindiket itu bersama dua anggota polis bagi membantu siasatan kes itu.

Justeru itu, polis kini giat mengesan suspek yang menghilangkan diri selepas dibebaskan. Menurut laporan, Ketua Jabatan Siasatan Jenayah (JSJ) Kuala Lumpur, Senior Asisten Komisioner Nik Ros Azhan Nik Ab Hamid mangatakan polis akan menahan semula tiga individu selepas mahkamah menolak perintah reman terhadap mereka semalam yang ditahan berhubung kes pusat panggilan membabitkan kegiatan judi dalam talian.

Tambahnya, seorang lelaki dan dua anggota polis ditahan semula kelmarin selepas dibebaskan SPRM yang direman bagi membantu siasatan berkaitan kes pengubahan wang haram.

Bagi anda yang terlepas berita sensasi ini, apa kata klik pautan di bawah untuk ketahui lebih lanjut.

Sering Pamer Kemewahan Di Media Sosial, SPRM Tahan Datuk Seri Disyaki Terlibat ‘Macau Scam’

Kena Tempias Isu ‘Cuci Duit’, Sharnaaz Ahmad Tegur Netizen Yang Seru Boikot Perniagaan Bubble Bee

BubbleBee Dilaporkan Tutup 4 Cawangan Buat Sementara Waktu


Disyorkan Oleh Orang Ramai, Ini 5 Tempat Makan Viral Yang Patut Anda Cuba Di Ipoh

Sebelum ini, kami telah kongsikan beberapa tempat menarik yang boleh anda kunjungi di Ipoh dengan menaiki ETS. Tidak lengkap sesuatu perjalanan jika tidak jelajah makanan enak di destinasi tersebut, bukan?

Oleh itu, ini adalah beberapa saranan kedai makan yang anda boleh terjah jika anda ke Ipoh. Tidaklah sudah sampai Ipoh baru garu kepala tidak tahu makan apa. Jom kita mulakan!

Greentown Dim Sum #greentown #greentowndimsum #greentowndimsumcafe #dimsum #dumplings #breakfast #foodie #myfoodie #makansedapipoh #makanlocal

♬ Это любовь – Амирчик

Green Town Dimsum Cafe adalah sebuah kedai makanan Cina yang halal untuk dinikmati Muslim. Ramai orang yang ke Ipoh tidak akan melepaskan peluang untuk mencuba dimsum di sini.

Selain dimsum, hidangan lain yang ditawarkan di sini adalah yee mee goreng, chi cong fan dan banyak lagi. Malah, masakan Melayu juga tersedia dan anda wajib cuba white coffee di sini.

📍 Konda Kondi Cafe, Ipoh. Makan dekat sini sedap2. #ipoh #ootd #foodhuntingmalaysia #ipohfoodie #mohkeipoh #fyp

Konda Kondi Cafe & Bistro adalah sebuah kafe bergaya hipster dan menawarkan pelbagai pilihan masakan barat seperti chicken chop, pasta, burger, fish & chips, spaghetti dan banyak lagi.

Ramai yang sudah berkunjung ke sini sangat menyarankan untuk cuba sendiri makanan enak di kafe ini. Malah, hiasan dalaman kafe juga cantik dan selesa untuk anda berkumpul bersama rakan-rakan ataupun keluarga.

Suka gila coffee vietnam cafe ni! #breakfastipoh #suhaimicafe #ipohtrip

Suhaimi Cafe adalah sebuah kedai makan yang menjadi pilihan ramai untuk sarapan pagi. Menu yang ‘best seller’ di sini adalah roti benggali yang berkuahkan kari ayam dan roti titab kaya berserta dengan telur goyang.

Malah, anda juga perlu mencuba kopi Vietnam di sini yang semestinya sangat istimewa. Rugi jika tak cuba!

Ipoh’s best pizza place 🍕🥰 #fyp #fypmalaysia #mikerpizzaipoh @mikerpizzaipoh

Kalau anda datang ke Ipoh tapi tidak singgah ke Miker Pizza memang anda rugilah. Mana anda nak dapat nikmati rasa pizza yang sedap tapi harga berpatutan?

Restoran ini agak terkenal kerana menyajikan pelbagai pizza yang sedap dan boleh dikatakan bahan-bahan yang diletakkan cukup banyak. Semestinya anda akan berasa puas hati makan di sini.

Finally found the Halal version of IPOH HAINAN CHICKEN RICE #sedapbhai #makanlokal #myfoodie

Sebelum terlupa, anda perlu singgah ke Ipoh Hainan Chicken Rice. Keistimewaan nasi ayam Hainan di sini kerana ayam panggangnya yang manis serta juicy isinya membuatkan ramai yang menyukainya.

Lantaran itu, ramai orang suka makan nasi ayam di sini kerana rasanya yang lebih asli dan sedap. Tunggu apa lagi?

Selepas ini, bolehlah anda ke Ipoh dan mencuba makanan-makanan enak di restoran yang disenaraikan. Ini hanyalah cadangan kedai makan yang anda boleh terjah apabila berkunjung ke Ipoh dan sebenarnya banyak lagi kedai yang boleh anda cuba.

Sementara itu, kami kongsikan destinasi yang boleh anda kunjungi di Ipoh untuk ‘day trip’.

Naik ETS Ke Ipoh, Ini 5 Destinasi Yang Anda Boleh Singgah Untuk ‘Day Trip’

Mungkin Inilah 10 Sebab Kenapa Ipoh Dipilih Sebagai Antara Bandar Menarik Di Asia


Ditabur Populariti, Nazrey Johani Jelaskan Kenapa Beliau Keluar Daripada Raihan

Ada rasa lega bila diberi peluang bertanya sendiri kepada bekas penyanyi utama Raihan. Rasanya sudah berpuluh tahun saya pendam persoalan ini.

Ustaz Nazrey ini ada peribadi yang baik dan sungguh merendah diri. Bila beliau tahu saya dan pasukan dalam misi kemanusiaan di sini, beliau sendiri yang datang jumpa kami.

Berbalik pada soalan tadi, Ustaz Nazrey beritahu yang dia dulu berhenti Raihan masa kumpulan nasyid itu berada sedang melayan kemasyuran.

Masa itu, tiba-tiba Ustaz Nazrey dapat satu panggilan daripada pendakwah di Sabah yang juga guru agama beliau.

“Bila nak datang Sabah? Sini ada 2,3 orang saja solat jemaah, kalau awak datang sini sekurang-kurangnya bertambah la juga bilangan jemaah,”

Beberapa hari juga Ustaz Nazrey ambil masa untuk berfikir dan akhirnya dia bulatkan hati untuk turun dakwah ke Sabah.

Masa berganti masa. 10 hari lamanya Ustaz Nazrey sudah di Sabah. “Saya tak boleh tinggalkan dakwah di Sabah ni,” Ustaz Nazrey tekad.

Akhirnya setelah menimbang baik buruk dan kerana sayangkan agama maka Ustaz Nazrey ambil keputusan untuk fokus 100% dakwah di Sabah.

Ustaz Nazrey beritahu tidak mudah untuk buat keputusan ini. Bayangkan masa itu Raihan antara kumpulan artis paling terkenal di Malaysia dengan jualan album sahaja mencecah lebih daripada 800,000 unit.

Sampai sekarang pun tidak ada mana-mana artis di Malaysia boleh pecahkan rekod tu.

Ustaz Nazrey juga kata masa itu dia sudah terbiasa tidur hotel 5 bintang dan dihormati oleh ramai orang tapi tiba-tiba bila datang Sabah kena jadi orang kampung biasa dan kena bersusah payah buat kerja dakwah.

Kehebatan seseorang kadangkala bukan dilihat pada kejayaan dan pencapaian dirinya.

Tetapi kehebatan seseorang juga dilihat pada seberapa banyak dan seberapa sanggup dia berkorban.

Ibu yang hebat adalah ibu yang paling banyak berkorban. Ayah yang hebat adalah ayah yang paling banyak berkorban. Begitu juga dengan yang lainnya.

Mereka mungkin tidak diberi pingat atau balasan di dunia tetapi percayalah pengorbanan mereka nanti akan sangat bernilai ketika di alam sana nanti. Sebak.

Dengarkan single khas Nazrey Johani ‘Iman Mutiara 2019’. Rujuk pautan di bawah untuk membaca.

Dengarkan Single Khas Nazrey Johani ‘Iman Mutiara 2019’

6 Sebab Lagu Raihan ‘Puji-Pujian’ Masih Unggul

Dengarkan Single Baharu Alif Satar Dan Raihan ‘Damba CintaMu’


Ditangkap Conteng Dinding Di Thailand, Warga British Mungkin Dipenjara 10 Tahun

Pelancong warga British yang berusia 23 tahun berdepan hukuman penjara 10 tahun kerana menconteng grafiti pada satu tembok kubu berusia 800 tahun di Thailand.

Melalui rakaman CCTV, pelancong tersebut bernama Lee Furlong dari Britain dan rakannya Brittney Schneider dari Kanada, didapati menconteng grafiti di tempat bersejarah iaitu Tha Phae Gate dengan menulis ‘Scouser Lee’ pada jam 4 pagi.

Untuk makluman, sejarahnya kubu tersebut dibina untuk melindungi kota Chiang Mai dan kini ianya merupakan monumen abad ke-13 negara Thailand yang dipelihara. Pihak polis hanya mengambil masa selama 2 jam untuk menangkap Lee Furlong dan Schneider yang dipercayai mabuk ketika melakukan perbuatan tersebut.

Lee Furlong mendapat berita buruk dari keluarganya sebelum dia mabuk dan melakukan jenayah tersebut.

Menurut ibu kepada Lee, Michelle Furlong iaitu dia mengetahui perihal anaknya akan dipenjara setelah menerima panggilan untuk mengikat jamin dalam masa 24 jam sebanyak £3,530 (RM131,000) jika ingin anaknya dibebaskan.

Perbicaraan mahkamah untuk kes ini akan ditetapkan dua minggu lagi. Jadi anda yang akan melancong ke luar negara jangan ‘gatal tangan’ untuk buat sesuatu seperti ini di negara yang anda akan lawati. Silap langkah ke penjara anda nanti.


Ditangkap Dan Ditembak, Remaja Ini Terpaksa Bayar Denda Untuk Bebas Daripada Tahanan Israel

Sebuah lagi insiden yang menyentuh hati orang ramai berlaku baru-baru ini di Palestin apabila seorang pemuda merangkap pelajar telah ditembak pada kaki oleh pihak Zionis sekitar At-Tur, Jurusalem.

Menerusi laporan yang dikeluarkan Palestine Chronicle, pihak penduduk serta pelajar telah mengalami konflik bersama pihak askar Zionis yang sekaligus menimbulkan kekecohan sebelum pelajar bernama Bassam Abu Sbeitan ditangkap dan ditembak. Beliau kemudiannya telah diheret dan dibawa pihak Zionis untuk urusan soal siasat.

Itulah nasib dihadapi Bassem Abu Sbeitan seorang rakyat Palestin pic.twitter.com/O4WKDp93RE

— Irfan_newboys🇲🇾🇵🇸🏳🏴 (@Marchfoward) September 25, 2021

Lebih membuatkan orang ramai berang dengan pihak Zionis, pelajar ini dilaporkan terpaksa membayar denda kepada pihak Israel. Bukan itu sahaja, beberapa individu serta pelajar lain turut menjadi mangsa belasah pihak Zionis menerusi insiden yang berlaku.

Tindakan yang dibuat pihak Zionis jelas menunjukkan kekejaman mereka sekaligus membuatkan orang ramai yang menyokong Palestin menyelar tindakan zalim yang dibuat terhadap penduduk Palestin.

Tular pada minggu ini apabila dilaporkan wanita ini dibunuh ketika mengembara keliling Amerika bersama tunangnya.

Wanita Dibunuh Saat Mengembara Keliling Amerika Syarikat, Tunangnya Kini Diburu FBI

‘Trending’ Di TikTok, Netizen Sangka Lagu Dinda Dinyanyikan Kumpulan Dari Negara Indonesia


Ditanya Mengapa Kaum Cina Miliki Nama Barat, Penjelasan Amoi Ini Berjaya Raih Perhatian Netizen

Sudah menjadi kebiasaan buat kaum Cina sama ada dalam dan luar negara mempunyai dua nama iaitu nama sebenar mereka yang tertera dalam kad pengenalan dan juga nama panggilan yang sering kali merupakan nama Barat.

Malah, kebiasaan ini membuatkan orang ramai tidak lagi pelik apabila seseorang yang berbangsa Cina memperkenalkan diri dengan nama Barat. Bagi merungkai isu yang berlaku, seorang TikToker @lowsokying tampil menjelaskan mengapa individu Cina sering kali mempunyai dua nama yang berbeza.

Kenapa orang Cina ada dua nama iaitu dalam Inggeris dan Cina? 👇🏽 pic.twitter.com/Y9zJuKcwTb

— TikTok Berguna (@TikTokBerguna) January 3, 2023

Menurut pengalaman Low Sok Ying sendiri, beliau akui nama beliau sendiri sukar dipanggil atau tidak diingati ramai. Malah, terdapat individu yang gagal mengeja nama beliau dengan betul. Begitu juga dengan sebilangan besar nama Cina yang lain.

Hal ini membuatkan terdapat kaum Cina yang memilih untuk mempunyai nama Barat yang lebih ringkas serta mudah dipanggil oleh kaum lain. Selain itu, terdapat juga kaum Cina beragama Kristian yang sememangnya mempunyai nama Barat sebagai nama rasmi.

Perkongsian ringkas dan padat daripada Low Sok Ying ini sekaligus telah mendapat para netizen yang turut dapat mengaitkan apa yang diungkapkan dengan situasi yang dialami. Malah, terdapat netizen yang turut memperakui nama Barat lebih mudah diingati berbanding nama Cina.

Boss i dulu nama Adrian, nama cina dia i lansung tak ingat 😂 https://t.co/vFXkDU49MM

I honestly ok je to learn pronounce it right. Daripada panggil orang dgn nama dia yg bukan real. Couldnt be that hard. Nama melayu pun ade je yg susah nak sebut. Selalu salah eja apatah lagi. We just shorten it. Takde lak nak tukar nama english hshshs 🥹 https://t.co/TiKbs7Q4wG

I would never thought of this,wa..but true, time sekolah dulu had to double check people's nametag semata2 nk eja nama betul2 (catit nama orang datang lambat/buat salah)

kalau tak konfirm salah, KONFIRM https://t.co/bQk3uXqSi0

Sementara itu, terdapat juga individu yang memaklumkan tidak menjadi masalah untuk belajar menyebut nama sebenar seseorang individu Cina berbanding memanggil mereka dengan nama Barat. Perkongsian yang dibuat telah meraih hampir sejuta tontonan tontonan sejak mulai dikongsikan pada 2 Januari lalu.


3 Cara Tangani Keletihan Melampau Di Kalangan Doktor Dan Petugas Hospital

Ingat lagi, saya menjejaki bumi Scotland pada tahun 1990. Setahun di sekolah Morrison’s Academy, Crieff. Bulan Julai 1996, saya menerima ijazah sarjana perubatan dari University of Edinburgh setelah 5 tahun.

Selepas itu, bekerja di Glasgow. Gambar, atas kiri adalah tempat saya tidur semasa menjadi Houseman 6 bulan. Teringat saya semasa itu sampai tak tengok dunia luar.

Hidup saya di dua tempat sahaja: samada di wad, atau di bilik berehat dan tidur. Enam bulan selebihnya saya di Edinburgh Western General Hospital. Semuanya nostalgia.

Pejam celik dah hampir 21 tahun saya menjadi seorang Doktor. Perjalanan kareer ini memerlukan banyak sangat pengorbanan. Allah sahaja yang tahu.

Baru-baru ini kami dikejutkan dengan seorang lagi pegawai perubatan kemalangan jalanraya selepas on-call, bekerja 33 jam. Al-Fatihah untuk beliau.

Yang belum pastinya adalah apakah punca sebenar kemalangan. Ya memang ramai mengaitkannya dengan on-call. Tetapi hakikatnya inilah kehidupan kami.

Senang kita kata tukar itu ini, tetapi realitinya susah untuk direalisasikan. Hospital tak akan boleh tutup lepas pukul 5pm! Orang sakit bukan mengira masa.

Beginilah, apa sistem pun bukan semua orang akan setuju. Sementara kita tunggu apakah langkah seterusnya, saya memohon agar:

Elakkan datang hospital waktu malam jika bukan betul-betul kecemasan. Ada yang tunggu anak balik ke kampung atau pulang kerja untuk dibawa ke hospital. Masa itu, dah tenat. Rawatan menjadi sukar dan rumit.

Takat demam selsema, sakit hujung tumit kaki ke, elok pergi klinik biasa. JANGAN ganggu Jabatan Kecemasan terutamanya datang tengah-tengah malam.

Ikut nasihat Doktor yang merawat. Kalau Doktor Pakar Buah Pinggang kata perlu dialisis, terus kan sahaja lah. Jangan nak pergi cuba Gilamaxx, ***out, P***ga, homeopati, bomoh bagai.

Lepas itu, tengah-tengah malam datang hospital semua nak buat secepat mungkin. Masa itu lah risiko komplikasi tinggi. Tak pasal-pasal Doktor tak tidur malam menyelesaikan masalah yang anda sendiri wujudkan dan boleh elakkan.

Mohon semua lebih peka kepada keperluan anak-anak buah anda. Perjuangkan lah nasib mereka. Mereka bergantung kepada anda. Ayat-ayat bermula “during my time…..” tak boleh pakai sudah.

Kalau biasa oncall “jonah” dan keadaan unit itu memang sibuk, saya cadangkan berikan mereka tidur atau rehat secukupnya hari selepas itu. “Power nap” pun sudah cukup. Boleh saja digunakan bilik oncall itu untuk berehat.

3. Nasihat saya kepada para Doktor dan pengamal perubatan

Bukan hanya Doktor yang kerja malam ye, staf sokongan juga ada. Kalau penat, beritahulah Boss anda. Insyaallah mereka akan tolong anda. Hargai lah diri sendiri. Kalau tak larat, jangan memandu. Jangan paksa diri. Uber, Grab, atau mohon orang lain ambil dari tempat kerja.

Nasihat saya ini ditujukan untuk semua orang yang bekerja malam; bukan hanya pengamal perubatan. Nak mencari rezeki bukan senang.

Siapa lah yang akan menjaga kita, kalau bukan diri kita sendiri. Jika diri sendiri pun tak terjaga, macamana lah nak menjaga orang lain.

Rafidah Abdullah
Pakar Perubatan & Buah Pinggang

Baca lagi: Kita Bakal Hilang Ramai Doktor Berbakat Jika 2 Perkara Ini Tidak Ditangani Segera


Ditawarkan Dengan Ciri ‘Wallet Friendly’, Iklan Terbaru Bata Malaysia Berjaya Cuit Hati Netizen

Tular pada minggu ini apabila terdapat sebuah jenama selipar berkolaborasi bersama seorang ternama dalam menghasilkan sebuah selipar. Selipar yang tampil dengan ciri ‘Muslim Friendly’ sekaligus membuatkan selipar ini menjadi buah mulut buat para netizen. Isu yang sedang hangat ini walau bagaimanpun telah dijawab oleh jenama berkenaan.

Dalam pada itu, sebuah jenama yang cukup sinonim buat rakyat Malaysia iaitu Bata nampaknya tidak menunggu lama dalam menampilkan iklan terbaru mereka iaitu selipar Power slip-on yang hadir dengan ciri ‘Wallet Friendly’.

Iklan Bata yang sangat on point dan disasarkan buat syarikat pesaing secara tidak langsung berjaya menghiburkan hati para netizen melihatkan isu selipar ‘Muslim Friendly’ yang sedang hangat dibincangkan.

Lebih menarik perhatian netizen, admin Bata yang sangat friendly di Instagram antara yang membuatkan iklan daripada Bata ini tular sekaligus menjadi free marketing buat Bata. Berikut antara komen netizen mengenai iklan terbaru Bata ini.

Hadir dengan harga RM39.99, para pengguna boleh mendapatkan selipar dengan tapak yang lembut dan ringan ini di seluruh rangkaian kedai Bata dan juga di Shopee dengan harga yang berbaloi. Tahniah diucapkan buat Bata atas idea yang kreatif serta mencuit hati para netizen ini.

Minggu ini turut menyaksikan Flipper tampil dengan selipar Muslim Friendly edisi khas TheNoor yang sekaligus turut menjadi buah mulut netizen.

Fipper Jawab Isu Selipar ‘Muslim Friendly’ Edisi Khas TheNoor

Netizen Simpati Gadis Ini Bayar RM34 Untuk Air Starbucks Pertama Beliau Kerana ‘Add On’


Ditawarkan Secara Percuma, Penjual Di Shopee Ini Untung ‘Atas Angin’ Jual Buku Teks Digital KPM

Umum tahu, pada tahun ini kebanyakan pelajar khususnya mereka yang berada di sekolah rendah dan menengah sekali lagi akan melalui sistem pembelajaran secara atas talian. Pembelajaran mengikut norma baharu ini secara tidak langsung memberi kelainan kepada para guru, pelajar serta pihak atasan.

Sebagai usaha untuk membantu para pelajar, Kementerian Pelajaran Malaysia (KPM) tampil dengan inisiatif menawarkan buku teks digital buat para pelajar. Lebih menarik, inisiatif buku teks digital ini ditawarkan secara percuma buat para pelajar.

Dalam pada itu, di sebalik kemudahan yang ditawarkan KPM, muncul pula penjual tidak bertanggungjawab di Shopee yang mengambil kesempatan dengan menjualnya secara cetak rompak pada harga RM1.50 sebuah.

Sehubungan dengan itu, para ibubapa dan juga pelajar dinasihatkan untuk mendapatkan buku teks digital pada sumber yang sah secara percuma melalui versi PDF mahupun ePub.

Saya cadangkan KPM letak semua buku teks versi PDF dan EPUB dalam satu page rasmi. Tak perlu password protect untuk buku milik KPM yang mahu diedar pada umum. Bagi URL yang mudah ingat. Dan umumkan segera.

— Arief Hakim 🇲🇾 (@ariefhs) January 19, 2021

Menerusi perkongsian pengguna Twitter iaitu Arief Hakim, beliau mencadangkan agar KPM meletakkan semua buku teks versi PDF dan ePub dalam satu page rasmi serta bebas daripada password bagi memudahkan orang ramai mengakses buku teks.

Selain itu, muncul juga netizen yang mencadangkan untuk membuat laporan di Shopee bagi mengelakkan isu melibatkan cetak rompak berlaku.

Buat para ibu bapa dan pelajar yang mahu mendapatkan buku teks digital, anda boleh klik di sini untuk mendapatkannya dalam format PDF dan klik di sini bagi format ePub.

Ketahui juga mengenai inisiatif lelaki yang menghasilkan 14 aplikasi game pembelajaran interaktif dalam usaha membantu kanak-kanak Malaysia.

Mahu Bantu Kanak-Kanak Malaysia, Lelaki Ini Hasilkan 14 Aplikasi ‘Game’ Pembelajaran Interaktif

Raih RM18,000 Dalam Masa 2 Bulan, Netizen Tergamam Lihat Pendapatan ‘Rider’ Makanan


Ditawarkan Tanpa Kamera, iPhone 12 Pro Edisi ‘Khas’ Ini Dijual Dengan Harga RM27,479

Mulai dilancarkan pada pertengahan Oktober lalu, siri iPhone 12 nampaknya berjaya disambut baik oleh pengguna di Malaysia dan juga negara luar. Meskipun ditawarkan pada harga yang premium sewaktu tahun pandemik menyerang, kegilaan orang ramai terhadap model ini nampaknya tidak memberi kesan.

Untuk pengetahuan, siri iPhone 12 sedia ditawarkan pada harga RM3,399 sehingga RM6,699 bagi model iPhone 12 Pro Max. Namun, buat mereka yang mahukan iPhone 12 Pro yang lebih premium dan unik, pengeluar daripada Caviar sedia menawarkannya dengan harga sehingga RM27,405.

Sekiranya sesebuah model ditawarkan dengan harga yang mahal, pastinya model tersebut unik. Jika tidak, siapa yang sanggup berbelanja besar bagi mendapatkannya.

Kerap menghasilkan kerangka khas buat iPhone, jenama daripada Russia ini memilih untuk menawarkan sesuatu yang berbeza pada kali ini apabila iPhone 12 Pro edisi Stealth ditawarkan tanpa kamera.

Alasannya kerana golongan elit ini lebih mementingkan privasi dan penawaran iPhone 12 Pro tanpa kamera ini membuatkan para pembeli merasa lebih selamat tanpa risau diceroboh para penggodam.

Apa yang lebih pelik, iPhone 12 Pro Stealth keluaran Caviar ini bukan sahaja tampil tanpa kamera bahagian dan belakang, malah sensor LiDAR yang tersedia juga turut ditawarkan. Walau bagaimanapun, para pengguna masih lagi mampu mengakses fungsi Face ID.

Menurut Caviar, pemilihan nama Stealth diambil sempena jet pejuang. Dua warna ditawarkan buat edisi terhad ini iaitu titanium alloy dan titanium gold.

Difahamkan demi menjaga eksklusiviti model ini, hanya 99 unit dihasilkan seluruh dunia. Harga bagi iPhone 12 Pro edisi Stealth keluaran Caviar sedia ditawarkan pada harga serendah RM20,250 sehingga RM27,479. Sekiranya privasi menggunakan iPhone sesuatu yang anda dambakan, ini model yang boleh anda pertimbangkan untuk mendapatkannya.

Tular sebelum ini apabila kos untuk menghasilkan iPhone 12 Pro cuma serendah RM1,652 sahaja.

Kos Untuk Hasilkan iPhone 12 Pro Cuma Serendah RM1,652 Sahaja

Baru Sahaja Ditawarkan, iPhone 12 Dilaporkan Alami Masalah Bateri Cepat Habis


Ditayangkan Secara Eksklusif, iflix Didakwa Tidak Bayar Karya Filem ‘Indie’ Tempatan?

Tahun ini, sebuah filem yang menarik dan penuh pengisian berkisar tentang politik telah ditayangkan di laman penstriman iflix. Filem Daulat telah mendapat sambutan yang hangat dalam kalangan rakyat Malaysia berikutan jalan ceritanya yang berbeza dan ‘fresh’.

Menerusi page Facebook Daulat, satu kenyataan telah dimuat naik dan mengejutkan ramai pihak. Mana tidaknya, pihak filem Daulat mendakwa bahawa pihak iflix belum lagi membayar licence fee yang telah melepasi tarikh akhir pembayaran pada 1 Julai 2020.

Menurutnya lagi, bayaran tersebut sepatutnya disalurkan kepada Jibril dan MONA kerana kedua-dua restoran ini yang memberi dana kepada filem Daulat sebelum ini. Penularan wabak pandemik COVID-19 yang menyebabkan pelaksanaan Perintah Kawalan Pergerakan sedikit sebanyak memberi kesan kepada Jibril dan MONA.

Oleh itu, mereka mengharapkan duit licence fee daripada iflix untuk kekal beroperasi. Kami telah menghubungi pihak filem Daulat dan wakilnya mengatakan bahawa pembayaran adalah berfasa tetapi pihak mereka tidak mendapat sebarang bayaran lagi walaupun telah melepasi tarikh akhir pembayaran untuk fasa pertama.

As you may be aware, #JibrilSS15 will be closed for some times for some upgrading. Meanwhile, we are operating at @julietabyjibril (next to Jibril). So we hope for our beloved customers understanding on the inconvenience caused. We also hope you will support our othef outlet in KL, @monapublika . The place is more exclusive yet, the price is still within the same range ❤

A post shared by  JIBRIL (@jibrilss15) on Mar 10, 2020 at 7:45pm PDT

Tambahnya lagi, pihaknya telah cuba menghubungi pihak iflix melalui emel tetapi tidak diendahkan dan jika hubungi menerusi telefon, hanya akan dijawab setelah beberapa kali follow up tetapi jawapan yang diberikan masih tidak mempunyai apa-apa solusi yang konkrit.

Untuk pengetahuan anda, filem Daulat ini telah ditayangkan secara eksklusif di iflix pada 6 April 2020 dan menampilkan pelakon-pelakon hebat tanahair seperti Vanida Imran, Rashidi Ishak, Tony Eusoff, Jasmine Suraya Chin, Christina Suzanne Stockstill dan Zul Zamir.

Ketika artikel ini ditulis, pihak kami telah cuba menghubungi iflix tetapi masih belum mendapat maklum balas. Kami masih menunggu jawapan daripada pihak iflix.

Tahukah anda bahawa Tencent sah ambil alih iflix? Klik pautan di bawah untuk ketahui lebih lanjut.

Tencent Sah Mengambil Alih Platform Penstriman iflix

Selepas Soonaru, Pelukis Ilustrasi Ini Pula Dakwa Karyanya Ditiru FashionValet

Didakwa Nafikan Hak Pekerja, Pengasas Syarikat Benang Hijau Tampil Beri Penjelasan


Ditegur Bergambar Di Pam Minyak, Ini Jawapan Lengkap Daripada ‘Pak Cik Shell’

Sebelum ini kita sering melihat papan tanda amaran seperti sentiasa mematikan enjin dan tidak menggunakan peralatan elektronik ketika sedang mengisi minyak. Ini adalah bagi memastikan keselamatan pengguna dan juga mengelakkan kejadian yang tidak diingini daripada berlaku.

Tetapi baru-baru ini, Pak Cik Shell atau nama sebenarnya Shairan Huzaini yang pernah mencuri perhatian dengan kisahnya bersama syarikat itu menjadi perhatian apabila beliau memuatnaik sekeping foto bersama rakannya berhampiran pam minyak di Instagram.

“Bukan mahu membenci, tetapi menggunakan telefon atau kamera di stesen minyak?” lontar seorang netizen di hantaran berkenaan.

: )# pakcik tua X orang muda */// zaman pakcik oldskool tak ada emoji. kena guna simbol text bila taip sms. amende dua orang ni nak buat gamaknya? Beri aku 1,000 orang tua, niscaya akan ku cabut Semeru dari akarnya. Beri aku 10 pemuda, niscaya akan ku guncangkan dunia. – Soekarno

A post shared by  Shairan Huzani (@pakcikshell) on Oct 30, 2020 at 12:55am PDT

Tidak mahu perkara tersebut terus menjadi persoalan, beliau kemudiannya menjawab komen berkenaan dan menjelaskan apa yang sebenarnya berlaku ketika gambar tersebut diambil.

Sambil mengucapkan terima kasih atas peringatan yang diberi netizen, beliau memberitahu beberapa perkara yang mungkin tidak diketahui orang ramai sebelum ini tentang peraturan berkenaan.

“Peraturan keselamatan ialah tidak menggunakan alat elektronik dalam lingkungan lima meter semasa pam beroperasi sebab fuel vapour boleh tersebar sejauh itu.

Kalau pam tak onz, tiada risiko vapour ignition. Tetapi kita masih tak galakkan roger-roger atas forecourt (kawasan sekitar pam) sebab tak nak lalai dengan kereta yg bersimpang siur,” jelasnya.

Jelasnya lagi, beberapa langkah keselamatan juga telah diambil sebelum gambar tersebut diambil seperti meletakkan kon keselamatan dan menjaga trafik di sekitar kawasan berkenaan.

Perkara ini berkemungkinan dilakukan bagi mengelakkan kereta yang ‘bersimpang siur’ dan juga memastikan tiada pam minyak yang ‘onz’ seperti dikongsikan beliau dalam jawapannya yang terdahulu.

Terpegun dengan penjelasan panjang lebar yang diberikan Pak Cik Shell, rata-rata netizen turut mengucapkan terima kasih atas perkongsiannya yang tidak diketahui ramai sebelum ini.

“Terima kasih penjelasan cukup bernas,” komen seorang netizen.

Penjelasannya mengenai perkara itu turut dikongsikan kembali netizen di platform media sosial Twitter memandangkan ramai yang kurang jelas mengenai perkara berkenaan.

Buat anda yang tidak mengenali Pak Cik Shell, beliau sebelum ini sering mencuri tumpuan di media sosial dan mempunyai lebih 100,000 pengikut di Instagram.

Baca perkongsian kami mengenai beliau sebelum ini melalui pautan di bawah.

‘Big Boss’ Turun Padang Jumpa Pelajar Tular Ambil Keputusan SPM Pakai Baju Shell

Pernah Buka 30 Stesen Shell Di India, Ini Kisah ‘Big Boss Shell’ Yang Ramai Tidak Tahu

‘Pak Cik Shell’ Terus Beri Kerja Selepas Mendengar Kisah Remaja Gelandangan Ini


Ditegur Langgar Kuarantin, Isteri Nazri Aziz Jelaskan Aktiviti Dibuat Di Pantai Persendirian

Jika dahulu, menjadi kontak rapat dan menjalani kuarantin adalah sesuatu yang asing, namun selepas setahun COVID-19 berada dalam masyarakat kita ianya boleh dikatakan sudah menjadi satu kebiasaan.

Malah mereka yang perlu menjalani kuarantin (sama ada di fasiliti disediakan kerajaan atau persendirian)  sentiasa membuat perkongsian perkembangan semasa mereka bersama pengikut atau kenalan di media sosial.

Seperti perkongsian yang dilakukan isteri kepada Ahli Parlimen Padang Rengas Nazri Abdul Aziz, Haflin Saiful di Instagram baru-baru ini yang berkongsikan beliau sedang menjalani kuarantin ‘paling baik’ selepas disahkan positif COVID-19.

A post shared by Datin Seri Haflin Nazri Aziz (@haflinnazriaziz)

Bagaimanapun, sepertimana perkongsian-perkongsian mereka yang menjalani kuarantin sebelum ini, perkongsian dibuat Haflin itu turut menerima reaksi yang bercampur daripada netizen.

Walaupun sebilangan besar daripada netizen mendoakan agar mereka sekeluarga dikurniakan kesihatan yang baik dalam berdepan dengan wabak itu namun ada juga yang mempersoalkan tindakannya dalam video itu.

Ia susulan tindakan beliau yang perlu menjalani kuarantin dan sudah pun memakai gelang pengawasan, namun masih melakukan aktivti luar dan berada di pantai.

Menyedari ramai yang mempersoalkan tindakannya melakukan aktiviti luar ketika sedang menjalani kurantin, Haflin kemudiannya tampil menjelaskan perkara berkenaan.

Beliau ketika dihubungi MalaysiaNow memberitahu beliau sebenarnya tidak melanggar kuarantin kerana pantai tersebut adalah pantai milik persendirian.

“Ini adalah kawasan pantai persendirian, teritori saya dan di dalam kompaun saya,” katanya seperti dipetik daripada MalaysiaNow.

Haflin dan anak mereka serta suaminya sebelum ini disahkan positif COVID-19 dan perlu menjalani kuarantin. Difahamkan, SOP terbaru Kementerian Kesihatan, pesakit COVID-19 dalam kategori Tahap 1 (tiada gejala) dan Tahap 2 (gejala ringan) perlu menjalani kuarantin di rumah.

Hanya suaminya sahaja, Datuk Seri Nazri Aziz yang menjalani kuarantin di hospital manakala beliau dan anaknya pula menjalani kuarantin di Villa Daniella Beach Resort di Bachok, Kelantan.

Baca juga perkembangan semasa di media sosial yang pernah kami kongsikan sebelum ini melalui pautan di bawah.

Netizen Geleng Kepala, Atlet E-Sport Negara Salahkan ‘Kena Bangun Pagi’ Jadi Punca Kekalahan

‘Tiada SOP Pakai Glove’- Dato’ Sri Ismail Sabri Nafi Pemakaian Sarung Tangan Dalam SOP

‘Satu Dalam Sejuta’- Ketabahan Edika Yusof Terus Setia Jaga Isteri Lumpuh Buat Netizen Terharu


Ditegur Netizen Kerana Lawak ‘Parut Kelapa’, Shuib Tampil Mohon Maaf

Pelawak dan usahawan Shuib hari ini tampil membuat permohonan maaf secara terbuka kepada penonton dan netizen susulan lawak ‘parut kelapa’ yang dibuatnya sebelum ini ditegur dan dikritik kerana dipercayai mengandungi unsur kelucahan.

Lawak yang dibuat ketika babak memarut kelapa dalam satu rancangan komedi yang diterbitkan di salah sebuah stesen TV sebelum ini mencetuskan rasa kurang senang dalam kalangan netizen yang menganggap ianya keterlaluan dan tidak sesuai untuk dipertontonkan kepada khalayak ramai.

Menyedari keterlanjurannya dalam menghiburkan penonton pada minggu lalu sehingga menerima pelbagai kritikan dan teguran di media sosial, beliau hari ini akhirnya tampil memohon maaf dan menjelaskan tentang perkara berkenaan melalui satu hantaran yang dibuat di akaun Instagram-nya.

“Assalamualaikum dan salam hujung minggu. Minggu lepas pada hari Khamis ada satu babak itu saya buat memarut kelapa, jadi babak itu dah jadi kontroversi pula.

“Jadi di sini, saya dengan rendah diri nak memohon maaf kepada mereka-mereka yang terasa hati dan merasakan babak-babak itu tidak sepatutnya dilakonkan,” katanya.

A post shared by Shuib Sepahtu (@shuibsepahtu)

Tambah beliau, lawak yang dibuat pada hari berkenaan tidak mempunyai sebarang maksud dan tidak berunsurkan kelucahan. Sebaliknya beliau menjelaskan hanya berniat untuk membuatkan penonton terhibur dan ketawa.

“Tapi itulah katalah kalau ada sesiapa yang terasa hati, saya minta maaf InsyaAllah saya tidak akan buat lagi pada masa akan datang,” jelasnya seperti dipetik daripada video berkenaan.

Baca juga perkembangan semasa hiburan yang pernah kami kongsikan sebelum ini bersama pembaca melalui pautan di bawah.

Dituduh Hina Melayu Dengan Poster BABI, Namewee Akhirnya Buka Mulut

Bermula Dengan Cerita Askar Jepun, Pok Tar Kini Berlakon Spontan Di YouTube

Rakaman Audio Tom Cruise Berang Dengan Kru Produksi Langgar SOP COVID-19 Tersebar


Ditegur Polis Ketika Sedang Bergambar, Telatah Lelaki Ini Undang Ketawa Netizen

Bergambar bersama pakaian dan kenderaan adalah satu trend yang tidak dapat dipisahkan dengan masyarakat kita terutama golongan muda di luar sana. Pantang ada peluang, mesti ada sahaja gambar yang ingin diambil untuk dikongsi bersama rakan dan followers di media sosial.

Jika kebiasaannya, orang ramai pasti tidak akan mengendahkan perbuatan tersebut dan mereka biasanya akan berlalu pergi sahaja setiap kali melihat telatah orang-orang muda ini.

Namun dengan situasi perintah kawalan pergerakan yang berkuatkuasa ketika ini, seorang lelaki menerima ‘teguran manis’ daripada pihak polis ketika cuba bergambar baru-baru ini.

Melalui perkongsian video yang tular di Twitter, lelaki tersebut yang sedang bersiap untuk mengambil gambar bersama motosikal dan ‘kasut berlampu’ miliknya di tepi jalan mengundang ketawa netizen apabila rakannya berkongsikan pengalaman dia ditegur itu.

Member nak photoshoot, sekali kene tegur, seram siot 🤣🤣🤣👍🏻 pic.twitter.com/BjaDQPaLxB

— 𝓞𝓫𝓲-𝓦𝓪𝓷 𝓚𝓮𝓷𝓸𝓫𝓲 (@azwnznl94) May 30, 2020

“Okay encik lepas ambil gambar beredar ya.

“Jangan kumpul-kumpul, saya bagi dua minit saja,” laung polis melalui pembesar suara.

Perkongsian yang dibuat rakannya sejak semalam itu sudah pun mendapat hampir 100,000 tontonan dengan rata-rata netizen tidak dapat menahan ketawa melihat gelagat lelaki tersebut.

“Ingatkan nak terbang, polis tu macam faham saja anak-anak muda zaman sekarang, bukan main serius polis tu, hahaha.

“Mati-mati aku ingat benda halus tegur ke apa tadi last-last rupanya abang P,”komen netizen di perkongsian tersebut.

Baru-baru ini kecoh apabila seorang lelaki dikatakan meletakkan harga jualan motosikal RXZ miliknya sehingga RM70,000 dan mengundang kecaman netizen. Baca mengenainya di pautan di bawah.

Pemuda Ini Dikecam Selepas Iklankan Motosikal RX-Z Dengan Harga Mencecah RM70,000

Kancil ‘Cabriolet’ Di Klang Ini Sedia Dijual Dengan Harga Serendah RM2,000


Ditegur Sering ‘Kacau’ Slot Mega Movie, Hos Nightline Beri Respons Melucukan Kepada Netizen

Sebelum popularnya laman penstriman dalam talian seperti Netflix dan aplikasi video YouTube, menonton slot Mega Movie setiap Jumaat malam di TV3 adalah perkara wajib dilakukan sebahagian besar daripada kita.

Slot ini yang bermula setiap jam 10 malam dan berakhir beberapa jam kemudian sering membawakan filem-filem terbaik daripada luar negara dan sesuai untuk dijadikan tontonan seisi keluarga.

Bagaimanapun, jika ada merupakan salah seorang peminat tegar slot ini di TV3, pasti anda akan perasan bila tibanya jam 12 tengah malam, kita terpaksa memberi laluan kepada berita berbahasa Inggeris, Nightline selama 30 minit.

Sedih, kecewa dan marah adalah reaksi biasa setiap penonton bila filem yang sedang ditonton terpaksa dihentikan seketika untuk memberi laluan kepada slot berita ini. Berita baiknya, perasaan itu sememangnya dilalui semua orang dan bukannya anda seorang sahaja.

Buktinya, baru-baru ini tular di media sosial perkongsian meme yang melucukan mengenai bagaimana slot Nightline ‘mengacau’ para penonton yang sedang asyik menonton Mega Movie yang ditayangkan.

Lihat saja meme berkenaan dan ia akan mengingatkan kembali kita dengan kenangan masa lalu (kekecewaan) kerana terpaksa menunggu selama setengah jam untuk menunggu filem yang sedang ditonton kembali bersambung.

Daripada Twitter sehinggalah ke Facebook, rata-rata netizen bersetuju dengan perkara berkenaan serta berkongsi gelak ketawa dan pengalaman masing-masing bagaimana slot berita itu suatu ketika dahulu pernah mengecewakan mereka semua di Jumaat malam.

Tambah menarik, perkongsian meme berkenaan yang tular dan dikongsikan di pelbagai platform media sosial itu turut mencuri tumpuan salah seorang hos Nightline yang sering membuat kemunculan di tengah-tengah malam sebelum ini.

Hos berkenaan, Raymond Goh dalam satu ciapan di Twitter berseloroh bersama para netizen dengan memberikan respon yang melucukan kepada meme berkenaan.

“Hati-hati, saya akan membaca berita (lagi) malam ini,” tulisnya ringkas.

Watch out, I'm reading tonight.@nightlineTV3 https://t.co/diLAaW97gS

— Raymond Goh (@RaymondNewsMPB) December 10, 2020

Walaupun ianya hanya beberapa patah perkataan, ciapan daripada pembaca berita yang dikenali ramai itu sudah cukup untuk menghiburkan netizen.

Buktinya, reply (yang diterima) daripada ciapan berkenaan rata-ratanya memberitahu mereka tidak menahan ketawa selepas membaca respon beliau dan meme yang tular itu sendiri.

Malah, salah seorang netizen yang meninggalkan komen di ciapan berkenaan turut berkongsikan tangkap layar daripada skrinnya bagaimana Twitter turut mengklasifikasikan ciapan berkenaan sebagai sesuatu yang lucu.

macam mana twitter boleh tahu ni funny tweet 😂😂😂 pic.twitter.com/KkZMXzPSQT

— Hafiz Ahmad (@md_apeedz) December 10, 2020

Walaupun slot berita itu sebelum ini sering ‘mengacau’ di tengah-tengah malam sewaktu kita sedang asyik menonton filem-filem yang ditayangkan, namun ianya tidak dapat dinafikan menjadikan pengalaman itu lebih bermakna.

Mungkin jika tanpa gangguan daripada Nightline ini, kita semua tidak akan berbicara dan mengimbau kembali kenangan silam menonton TV bersama keluarga yang pernah menjadi suatu kebiasaan sebelum popularnya teknologi penstriman seperti hari ini. Terima kasih kepada TV3, Mega Movie dan tidak lupa juga Nightline yang pernah menghiburkan kita suatu ketika dahulu.

Baca juga respon netizen yang mengimbau kembali kenangan mereka bersama Gerak Khas selepas ia kini ditayangkan di TV3 sebelum ini melalui pautan di bawah.

Kena Terjah Ketika Siaran Langsung, Netizen Akui Masih Merindui Kelibat Inspektor Mazlan

Selepas 20 Tahun Bersiaran Di RTM, Netizen Terkejut Siri Akhir Gerak Khas Bakal Ditayangkan Di TV3

Pierre Andre Kongsi Punca Menyepi Daripada Industri Perfileman Di YouTube


Ditegur Tidak Pakai Pelitup Muka, Tengku Puteri Jihan Jawab Dakwaan Netizen Di Twitter

Baru-baru ini tular di media sosial perkongsian daripada seorang netizen yang mendakwa puteri bongsu kepada Yang Di Pertuan Agong (YDPA) Al-Sultan Abdullah Ri’ayatuddin Al-Mustafa Billah Shah tidak memakai pelitup muka ketika berada di tempat awam.

Kejadian itu seperti difahamkan berlaku ketika puteri bongsu YDP Agong iaitu Tengku Puteri Jihan Azizah ‘Athiyatullah melawat Pusat Sains Negara baru-baru ini.

Walaupun perkongsian tersebut telah dipadam namun Tengku Puteri Jihan pada semalam tampil menjawab dakwaan netizen tersebut di Twitter.

Sambil memetik kembali dakwaan yang ditularkan tersebut yang telah dipadam, Tengku Puteri Jihan menjelaskan beliau dan rombongan lawatan yang bersamanya ke PSN pada hari tersebut sebenarnya memakai pelitup muka.

Minta maaf tapi kita semua pakai mask haritu. https://t.co/ewfIUCa5Uw

— T P J 🇲🇾 (@jihanabdullah27) August 24, 2020

Bukan sahaja menafikan dakwaan tersebut, namun beliau dalam satu ciapan berasingan juga dilihat memperbetulkan tanggapan netizen tersebut yang memberitahu mereka menggunakan beg tangan mewah Louis Vuitton ketika lawatan itu.

Sebaliknya beliau berharap agar netizen tersebut tidak hanya membuat anggapan dan menularkan yang beliau dan rombongannya pada hari tersebut memakai beg tangan berjenama itu.

And none of us were using LV bags. Pls don't just assume @hahamimizah https://t.co/ue9BR8B0Cu

Penjelasan daripada puteri bongsu YDP Agong tersebut walaupun pendek dan ringkas namun tetap mendapat pujian daripada netizen yang meninggalkan komen di ciapan tersebut.

Ini kerana menurut mereka walaupun tuduhan tersebut ditularkan dan menggunakan bahasa kesat namun beliau masih mampu untuk membalas dengan sopan dan menggunakan perkataan ‘minta maaf’ ketika menjawab dakwaan tersebut.

Tengok bahasa yg dia gunakan. Then tengok reply dari tengku. Siap ada perkataan 'maaf'. Itu bezanya dia dgn tengku.

— m.fairuz.j (@callmefye) August 24, 2020

Yang menulis, guna perkataan babi, tapi anak YDPA siap minta maaf atas kesalahan yg dia buat. That's differentiate you and the royal family !

Thank you for being so polite. Thank you for being kind no matter what. Semoga tengku dan keluarga sentiasa dibawah peliharaan Allah. Patience always win. 🙏🤲🏻✨💕

— cpnrjmhdrs (@cpnrjmhdrs) August 24, 2020

Buat tuduhan tanpa asas & bukti. Lepastu bahasa yang dia pakai. Hmmm. Tak kisah lah dengan siapa pun dia bercakap, perlu ke guna bahasa macam tu?

— Nadia 🇲🇾 (@NadiaKamaruddin) August 24, 2020

Dengan segalanya kini berada di hujung jari, orang ramai terutamanya masyarakat sepatutnya lebih berhati-hati dan bertanggungjawab sebelum menularkan sesuatu perkara terutama dengan kuasa tular yang mungkin boleh menimbulkan fitnah.

Malah jika benar seseorang itu melakukan kesalahan sekali pun, mereka sepatutnya menegur dengan menggunakan bahasa yang lebih sopan daripada menggunakan bahasa kasar yang mungkin boleh menimbulkan rasa kurang senang.

Baca juga rungutan netizen sebelum ini yang marah dengan ‘Imam of Peace’ selepas beliau dikatakan menimbulkan fitnah terhadap Permaisuri Agong di pautan di bawah.

‘Imam Of Peace’ Cetus Kemarahan Netizen Malaysia Selepas Fitnah Raja Permaisuri Agong

Raja Permaisuri Agong Jawab Isu Tutup Akaun Twitter


3 Faktor Ini Dorong Anda Buat Pembelian Samada Sedar Atau Tidak

Semua manusia berkongsi 6 emosi asas iaitu: kegembiraan, kesedihan, ketakutan, kemarahan, kejutan dan meluat. Ia mengingatkan saya tentang satu nota yang pernah saya tulis satu ketika dulu berkaitan emosi seorang pembeli.

Mr. A: Jual! Jual! Jual!
Mr. Z: Jual apa bang?
Mr. A: Ini haa produk X.
Mr. Z: Ala.. Tak cayalah. Bye!
Mr. A: Eh eh tunggu dulu!

Pernah tak anda alami situasi di atas? Di mana anda mengabaikan sahaja jurujual yang mahu jual produk atau perkhidmatan kepada anda kerana merasakan ia tidak menarik dan tidak penting buat anda.

Bagi mengelakan situasi di atas berlaku, para penjual dan peniaga yang bijak tidak akan menjual seperti itu. Mereka akan kata: “Jangan jual produk.” Pelikkan? Pasti anda tertanya-tanya, kalau tak jual produk, nak jual apa pula?

Jawapannya:
1. Jual manfaat produk
2. Jual ketakutan
3. Jual impian

Jual itu semua (manfaat, ketakutan dan impian) kepada prospek (bakal pelanggan) yang mereka sudah sasarkan dan mungkin anda tergolong dalam kumpulan sasaran itu.

Sebenarnya tak pelik penjual jual ketiga-tiga elemen yang dinyatakan itu kerana aktiviti jual beli ini melibatkan emosi. Ada kajian pernah menyatakan boleh jadi 80% manusia membeli kerana emosi yang berada di bawah kawalan minda separuh sedar.

Jika guna minda logik, tak terjual produk itu kepada anda katanya. Ada benarnya dapatan kajian itu. Sesungguhnya 3 perkara di atas itu berkaitan dengan 3 sebab utama seseorang terdorong untuk membeli.

Anda mungkin sedar atau tidak selama ini keputusan anda membeli sesuatu produk atau menggunakan sesuatu perkhidmatan adalah berlandaskan faktor-faktor ini.

Apabila nilai manfaat yang diterima anda itu lebih besar berbanding wang yang diberi, ia akan menimbulkan perasaan puas dalam diri kerana anda merasakan ia satu pembelian yang menguntungkan. Lalu wujud rasa gembira dan bangga kerana telah buat satu keputusan yang tepat.

Sebagai pembeli, anda tidak akan melihat produk itu satu benda mahal tetapi nampak ia produk berharga tinggi kerana ia lebih bernilai berbanding dengan wang yang dilaburkan.

Kesan lain, anda yang berpuas hati dengan nilai manfaat yang diterima itu pasti akan mula bercerita (word of mouth) dengan ahli keluarga dan kenalan berkenaannya. Secara tak langsung ia dah jadi satu promosi percuma buat penjual dan produk.

Tiada siapa mahu mengeluarkan duit jika produk atau servis itu tidak menyelesaikan masalah. Ia soal hidup yang lebih bersifat emosi secara teknikal di mana kerelevanan dalam mencari solusi ke atas apa yang dialami itu lebih utama.

Maka, boleh dilihat pada situasi seperti ini anda tidak menjadikan harga sebagai satu faktor utama dalam penilaian pembelian kerana anda menetapkan asalkan produk/servis itu terbukti boleh selesaikan masalah yang dihadapi, anda akan beli.

Contoh, anda lapar dan mahu makan tetapi tidak ada waktu atau kenderaan untuk pergi membeli makanan. Jadi, mana-mana perkhidmatan makanan yang mempunyai servis penghantaran pasti jadi pilihan walaupun tahu harga mahal dan pilihan menu terhad.

Ya, dorongan seseorang membeli sesuatu apabila dia percaya produk atau servis yang digunakan itu menaikkan imej dirinya di mata masyarakat sehingga timbul rasa bangga dalam diri.

Perasaan belonging pada sesuatu golongan atau kumpulan dalam strata masyarakat menyebabkan seseorang itu juga sanggup mengeluarkan sejumlah belanja untuk jadi sebahagian daripadanya.

Anda sebenarnya sedang merealitikan impian-impian indah yang anda lakarkan di dalam minda dengan membayangkan apabila memiliki produk atau servis yang ditawarkan inilah (emosi bangga) yang berlaku.

Sebab itu ada yang mahu beli tudung harga tinggi kerana mahu jadi sebahagian daripada golongan itu. Ada juga yang mahu guna kereta tertentu kerana mahu dilihat hebat di mata orang sekeliling.

Sepanjang anda baca, apakah yang anda fikir? Apakah selama ini anda memutuskan untuk membeli kerana salah satu faktor di atas?

Buat pengetahuan anda 3 faktor dorongan seseorang membeli produk atau servis ini tidak semestinya hadir satu per satu, ia boleh jadi faktor bertindan antara satu sama lain.

Ia menguatkan lagi penyebab untuk anda beli sesuatu kan. Tambah pula dimasukkan unsur-unsur urgency sehingga kadang kala buat anda tergopoh-gapah dalam membuat keputusan.

Justeru itu, apabila anda jumpa jurujual yang hebat, dia mesti mampu mencantas minda logik manusia. Penjual sedang bermain dengan emosi anda.

Sekaligus mampu biarkan minda separuh sedar ini kekal aktif sehinggalah anda tidak sabar-sabar memberikan duit anda kepada mereka terutama setelah penjual dapat kenalpasti apakah manfaat yang anda mahu, apakah solusi yang anda perlu dan apakah impian anda.


Ditemani ‘Hantu’, Suasana Kedai Makan Di Gombak Ini Buat Netizen Seram

Bagi mereka yang berniaga, pastinya akan tampil dengan keunikan untuk menarik perhatian ramai.

Terbaharu, seorang pengguna TikTok @themekpah.16 telah berkongsi sebuah video dimana beliau dan rakannya berkunjung ke sebuah kedai makan di Gombak.

So yah bertukar alam sekejap 🤫 #kedaiviral #hantuserem #fyp #ytjt #kedaimakanviral #gombak

♬ Pulangkan (feat. Izzad Izzudin) – Misha Omar

Menerusi video tersebut, kedai makan tersebut dipenuhi dengan patung hantu dimana pengunjung akan makan ditemani dengan hantu.

Perkongsian tersebut mendapat perhatian netizen dan rata-rata netizen berasa terkejut dengan dekorasi kedai tersebut.

Malah, ada juga netizen berkata takut mahu singgah ke kedai itu kerana nanti terbawa balik ‘entiti’.

Bukan itu sahaja, para netizen juga menyakat pemilik video itu dengan mengatakan mungkin apa yang mereka makan itu sebenarnya ulat dan kedai itu tidak wujud.

Setakat artikel ini ditulis, video tersebut telah meraih lebih 400 ribu tontonan dan dikongsikan lebih 3 ribu kali.

Sementara itu, kami kongsikan beberapa berita yang sensasi sepanjang minggu ini pada pautan di bawah.

Netizen Terkejut Bagaimana Perkongsian Jijik Oleh Fauzi Nawawi Ini Lulus Untuk Siaran Umum

Ini Respons Balas Raja Farah Selepas Namanya Disebut Dalam Sebuah Rancangan

Terpaksa Berpisah Kerana Hidap Thalassaemia, Perkongsian Pasangan Ini Beri Kesedaran Buat Netizen


Ditembak Cat Dan Menguji Minda, Bomb Battle Tawar Keseronokkan Untuk Anda Berhibur Bersama Rakan

Bomb Battle, permainan video imersif dengan bom cat terbesar pertama di Asia telah dilancarkan di Berjaya Times Square secara rasmi semalam.

Direka sebagai destinasi hiburan berkumpulan terunggul, permainan berteknologi tinggi ini mencabar kecekapan pemainnya untuk meredakan fius berdetik bom cat sebelum masa 75 minit berakhir.

Kalah pun seronok #CapCut #fyp #foryourpage #foryou #travel #mimiejalanjalan #bombbattlekualalumpur #bombbattle #bombbattletimessquare #enjoylife #placetogo #placetogokl #happylife #happiness #friend #whattodoinkl @The Bomb Battle

♬ Cool Kids (our sped up version) – Echosmith

Kegagalan berbuat demikian mengakibatkan letupan berwarna-warni yang menyemburkan cat kepada para pemain dan memberikan lonjakan adrenalina yang tiada tandingannya dalam dunia hiburan tempatan Malaysia.

Untuk pengetahuan anda, terdapat lima permainan arked imersif penuh yang menarik dan diinspirasikan oleh filem aksi, game shows, permainan escape room dan e-sukan yang pastinya akan memberikan pengalaman permainan istimewa kepada semua pemain.

Terdapat dua pakej iaitu Bomb Mission dan VIP Package. Dalam Pakej Vip, pemain akan menerima 1 minuman alu-aluan Haus Bomb dan baju-T Musim Bomber edisi terhad.

Harga tiket untuk setiap orang bermula dari RM89 pada waktu bukan puncak dan anda juga boleh dapatkan tiket masuk di Klook untuk lebih penjimatan serta memudahkan anda.


Ditembak Ketika Bertugas, Anggota PGA Maut Di Sempadan Malaysia-Thailand

Pada jam 3.10 pagi tadi, seorang anggota Pasukan Gerakan Am (PGA) yang bertugas di pos sempadan Malaysia-Thailand maut dipercayai ditembak. Mangsa, Koperal Baharuddin Ramli sedang bertugas bersama seorang lagi anggota PGA, Koperal Norihan A/L Tari yang mengalami kecederaan parah.

Kini, mayat mangsa telah dibawa ke Hospital Tuanku Fauziah (HTF) di Kangar dan mangsa yang cedera sedang dirawat di hospital yang sama dan keadaannya dilaporkan kritikal.

Menurut laporan, Komander PGA Briged Utara, Senior Asisten Komisioner Abdul Ghani Mohamad Ji telah mengesahkan kejadian dan akan memberi maklumat lanjut selepas selepas siasatan.

Ketika ini, Ketua Polis Negara, Tan Sri Abdul Hamid Bador dalam perjalanan ke Perlis bagi melawat mangsa dan meninjau keadaan semasa.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah.

Seludup PATI Di Pintu Masuk Negara, 27 Anggota Imigresen Kantoi ‘Dibeli’ Dengan Kereta Mewah

Pengotor Atau Sebaliknya? Koleksi Foto Kawasan Miskin Bandar Di Pulau Pinang Buka Mata Rakyat Malaysia


Ditempah Sebelum Jadi PM, Anwar Ibrahim Tolak Guna Mercedes S600 Sebagai Kenderaan Rasmi

Baru sahaja beberapa hari dilantik sebagai Perdana Menteri, Dato’ Seri Anwar Ibrahim telah mengumumkan beberapa berita yang mengejutkan ramai seperti menolak penerimaan gaji sebagai perdana menteri, tidak membeli serta menggunakan kereta rasmi baharu dan mengubahsuai pejabat.

Pada lewat malam semalam, Dato’ Seri Anwar Ibrahim telah memuat naik satu hantaran Facebook memaklumkan bahawa beliau menolak untuk menggunakan sebuah kereta mewah sebagai kenderaan rasmi.

“Saya ingin memaklumkan bahawa semalam saya telah menolak untuk menggunakan sebuah kenderaan jenis Mercedes S600 yang telah dibeli dan diperoleh Jabatan Perdana Menteri (JPM) sebelum saya memasuki pejabat,” kata beliau.

Menurut beliau lagi, langkah tersebut diambil kerana beliau tidak mahukan sebarang perbelanjaan baru dibuat ke atasnya. Sebaliknya, beliau telah membuat keputusan untuk menggunakan apa saja kenderaan sedia ada di pejabat untuk kegunaan harian.

Hantaran itu telah mendapat pujian dan sokongan daripada netizen kerana Dato’ Seri Anwar Ibrahim transparent serta menunjukkan integriti dan hemat dalam mengurus tadbir aset negara.

Orang ramai turut mendoakan kesejahteraan Perdana Menteri baharu itu dapat menggalas tanggungjawab besar dalam memimpin dan membangunkan Malaysia demi kesejahteraan rakyat dan  ini.

*Ikuti Facebook dan Instagram VOCKET CAR CLUB untuk ketahui perkembangan dan isu semasa automotif dari dalam dan luar negara.


Ditikam 13 Kali Oleh Rakan Sekerja, Pekerja Microsoft Ini Berjaya Diselamatkan Dengan Bantuan Apple Watch

Jam pintar Apple ini bukan sahaja dilihat untuk memantau kesihatan sahaja malah boleh menjadi alternatif mendapatkan bantuan segera di dalam waktu kecemasan. Sebelum ini, pernah dilaporkan seorang wanita berjaya minta bantuan dengan Apple Watch selepas ditanam hidup-hidup oleh suaminya.

Menerusi laporan The Star, seorang pekerja Microsoft telah ditikam sebanyak 13 kali oleh rakan sekerjanya ketika mahu pulang dari tempat kerja. Insiden ini berlaku di hadapan pejabat Microsoft di Redmond pada 22 Februari lalu.

Jurutera berusia 26 tahun ini mengatakan beliau sedang menunggu di tepi jalan dan mendengar suspek meluru ke arahnya lalu ditikam berulang-kali. Beliau terus tumbang ke tanah dan Apple Watch menghantar amaran kecemasan kepada isterinya selepas mengesan impak jatuh itu.

Ekoran daripada mesej itu, dijangka isteri mangsa boleh mengetahui lokasi kejadian dan dapatkan bantuan kecemasan dengan segera. Pihak  berkuasa lantas bergegas ke lokasi kejadian untuk membantu mangsa itu.

Jurutera itu dilaporkan mengalami kecederaan yang serius termasuklah keretakan otak, otak berdarah dan 13 tikaman pada beberapa bahagian anggota badan utama.

Difahamkan suspek juga berjaya diberkas dengan bantuan maklumat penduduk sekitar dan kesan darah menjadi pentunjuk. Tanpa Apple Watch, jurutera malang ini mungkin sudah menemui ajalnya kerana kecederaan yang kritikal.


Ditimpa Masalah Kewangan, Taman Tema MAPS Bernilai RM520 Juta Sedia Untuk Dijual

Taman tema di Perak yang terkenal dengan beberapa isu sejak berbulan-bulan lalu akhirnya telah diiklankan untuk dijual. Notis jualan Maps atau Movie Animation Theme Park yang dikeluarkan oleh salah satu akhbar tempatan telah menarik perhatian ramai selepas taman tema ini dilaporkan mengalami kerugian dan dilanda dengan isu pengurusan yang lemah.

Menurut laman Business Today, EY adalah firma yang dilantik untuk menguruskan notis penutupan mengeluarkan iklan dalam akhbar harian tempatan baru-baru ini.

Taman itu diwujudkan daripada usaha sama antara Perak Corporation Berhad dan Kumpulan Sanderson dan pada asalnya dirancang untuk dibuka pada 2015 tetapi tarikh pembukaannya ditangguhkan sehingga Jun 2017.

Ia merupakan taman tema pertama berkonsepkan berasaskan animasi sepenuhnya di Asia, mengandungi tarikan daripada DreamWorks Animation dan The Smurfs yang dibina dengan kos RM520 juta. Pengunjung juga dihidangkan dengan animasi tempatan seperti Boboiboy dan karya kreatif lain.

Dibina di atas tanah seluas 52 ekar, taman tema ini terletak berhampiran dengan Perak Techno Trade Centre di Bandar Meru Jaya dan merupakan tarikan terbesar di negeri ini sebelum bilangan pelawat mula menurun dan perubahan waktu operasi yang mengelirukan pengunjung.

Menurut Kosmo, MAPS yang dibangunkan dengan kos RM520 juta itu menghentikan operasi pada Januari tahun lalu akibat masalah kewangan tetapi tiada tempoh ditetapkan bagi penutupan tersebut.

Pada December tahun lalu, Menteri Besar Perak Datuk Seri Saarani Mohamad berkata kerajaan negeri tidak pernah membelanjakan RM600 juta untuk MAPS, lapor Malay Mail.

Tambahnya lagi, taman tema ini dibangunkan oleh Perak Corp Berhad Development Sdn Bhd (PCBD), anak syarikat Perak Corp Berhad (PCB) yang disenaraikan di Bursa Malaysia.

“Kerajaan Negeri tidak pernah membiayai projek ini. Ia dibiayai oleh PCBD melalui pinjaman daripada beberapa institusi kewangan. Oleh itu, kerajaan negeri tidak menanggung sebarang kerugian atau hutang seperti yang didakwa,” katanya semasa ucapan penggulungan di DUN.

Saarani turut bersetuju bahawa apa yang berlaku kepada MAPS telah memberi kesan negatif kepada imej negeri tersebut. “Saya bersetuju negeri ini mempunyai imej negatif akibat kegagalan MAPS, tetapi bukan dengan dakwaan kerajaan negeri kerugian RM600 sebab kita tidak pernah melabur,” katanya.

Terbengkalai dan suram, keadaan terkini MAPS Ipoh selepas ditutup tahun lalu buat netizen sedih. Rujuk pautan di bawah untuk membaca lebih lanjut.

Terbengkalai Dan Suram, Keadaan Terkini MAPS Ipoh Selepas Ditutup Tahun Lalu Buat Netizen Sedih

Hanya Beroperasi Selama 3 Tahun, MAPS Akhirnya Ditutup

Syarikat Dari China Berminat Untuk Ambil Alih Taman Tema MAPS


Ditinggal Kerana Kulit Gelap, ‘Glowup’ Gadis Ini Buat Netizen Risau

Sebut sahaja TikTok, mesti anda sudah terbayang pelbagai konten menarik dan tipulah jika anda tidak menghabiskan masa ‘scroll’ konten di TikTok. Banyak trend yang dilakukan oleh pengguna TikTok untuk video mereka ‘fyp’.

Terbaharu, seorang pengguna TikTok @cikbettx telah menjadi bualan ramai. Video berdurasi 15 saat itu memaparkan dirinya yang ‘glowup’ selepas ditinggalkan kerana kulit gelap tular di media sosial.

— sodth (.◜◡◝) (@oldkilljoy) October 14, 2021

Apa yang mencuri tumpuan, kulitnya kini cerah sehingga jelas kelihatan urat berwarna biru iaitu pembuluh darah di tangannya. Menerusi perkongsiannya itu, dia telah mengamalkan produk yang dikatakan sebagai vitamin C untuk mendapatkan kulit cerah seperti itu.

Hal tersebut membuatkan ramai orang berasa terkejut dan risau akan kesihatan diri gadis tersebut. Mana tidaknya, makan vitamin C tambahan secara berlebihan tidak elok dan boleh memberikan penyakit.

Just some fact. Whatever u consume or even put on your skin can be absorb to the blood, and the blood get filtered by the kidney. So sebelum pakai product or makan supplement, check ingredient bebetul. Kalau ade benda yang bahaya, it might cost you your kidney. https://t.co/y04aGag9EZ

Omg how we can see through her veins that clear is so scary 😟 https://t.co/eDCIVv9vP1

— Mirana 🇵🇸 (@Amira_Lyana) October 14, 2021

Bukan itu sahaja, para netizen juga menasihati gadis tersebut agar tidak menyesal di kemudian hari. Video tersebut kini sudah meraih 300 ribu tanda suka dan gadis itu sudah ‘private’ videonya itu selepas menerima banyak ‘nasihat’ daripada netizen.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Charlie Puth Berang Lagunya Digunakan Untuk Video TikTok Pesalah Kacak Ini

‘Berniaga Bukannya Mengemis’- Tindakan Baim Wong Marah Pak Cik Tua Raih Pelbagai Reaksi Netizen

Sebak Fikir Golongan Tidak Berkemampuan, ‘Instafamous’ Ini Sedia Taja Tiket Bas Untuk Balik Kampung


Ditipu Ejen Pekerjaan, Dua Lelaki Warga Malaysia Kongsi Kisah Sedih Jadi Gelandangan Di London

Impian dua lelaki warga Malaysia untuk mencari rezeki di negara orang terkubur selepas mereka ditipu oleh seorang ejen pekerjaan yang menjanjikan bulan bintang. Kedua adik beradik, Araz Abdullah berusia 23 tahun dan Mohammad Aiman berusia 30 tahun yang berasal dari Kuantan, Pahang terpaksa menempuh liku hidup yang tak pernah mereka bayangkan.

Menerusi temubual Harian Metro bersama kedua rakyat Malaysia yang memasang impian untuk bekerja di London untuk mengubah nasib keluarga. Mereka menceritakan perit jerih yang dialami sepanjang berada di kota asing selepas ditipu ejen pekerjaan yang menawarkan kehidupan yang lebih baik di London.

Araz berkata bahawa dia mendapat informasi mengenai kerja yang ditawarkan di London selepas mengikuti paparan video dan gambar seorang lelaki di TikTok. Adik beradik ini kemudiannya menghubungi nombor telefon ejen pekerjaaan terbabit dan sebuah pertemuan telah diadakan di Kuantan, Pahang bagi membincangkan prosedur ke London.

Sepanjang berhubung dengan ejen pekerjaan terbabit, mereka dijanjikan pekerjaan, visa, tempat tinggal dan tiket penerbangan dua hala. Araz dan Aiman turut membayar RM10,000 bagi menampung kos untuk bekerja di London. Kos terbabit dibayar menerusi bantuan ibu mereka yang juga pengusaha kedai makan dengan menggunakan wang simpanan. Ejen pekerjaan itu juga menyatakan bahawa akan ada wakil mereka yang akan menyambut ketibaan kedua adik beradik ini di London.

“Saya mahupun abang tidak bersekolah tinggi dan kami memasang harapan bekerja di sini untuk membayar balik wang yang dipinjam dari ibu selain mengubah nasib keluarga. Abang sudah berkahwin dan memiliki tiga cahaya mata, malah kami juga menyara bapa yang berusia 70-an.

“Kedua ibu bapa kami juga tidak sihat dan memiliki beberapa komplikasi kesihatan dan ketika membuat panggilan video, kami cuba menjelaskan keadaan kami di sini dan usaha bagi mendapatkan pekerjaan,” katanya yang berasal dari Kelantan tetapi kini menetap di Kuantan.

Bagaimanapun, segala janji yang ditabur akhirnya terkubur. Impian untuk mengubah nasib keluarga bertukar tragedi apabila kedua adik beradik ini terpaksa menjalani kehidupan sebagai gelandangan selama empat hari di London.

Sepanjang empat hari di London, mereka tinggal di kaki lima bangunan, terpaksa meminta belas kasihan makanan yang disedekahkan oleh gereja dan tidur dalam kesejukan di kaki lima disebabkan suhu sejuk. Lebih perit lagi apabila mereka terpaksa mengutip sisa makanan yang ditinggalkan selain terpaksa meminta sedekah daripada beberapa individu.

Namun segalanya mula berubah apabila mereka mengikut cadangan seorang individu yang meminta mereka untuk ke Bayswater, Landon, “Pada hari ketiga, kami bertemu dengan seorang hamba Allah yang memberi cadangan kepada kami untuk ke Bayswater, London kerana menyatakan di sana berpeluang bertemu ramai penduduk dari Malaysia. Kami berjalan kaki hampir dua jam pada hari keempat untuk sampai ke Bayswater dan di situ kami bertemu Mich yang menjadi penyelamat kami,” katanya kepada Harian Metro.

Sepanjang bersama Minch, mereka ditawarkan tempat tinggal sementara, makanan serta berpeluang untuk menghubungi keluarga mereka bagi berkongsi apa yang telah terjadi kepada mereka. Minch kini dalam usaha untuk mencari pekerjaan buat dua beradik berkenaan.

Ketika bercakap kepada Harian Metro, Minch berkata bahawa dia tidak pernah mendapat sebarang maklumat mengenai ejen pekerjaan yang boleh mencari kerja di sini. Bagi beliau ini adalah sindiket penipuan yang mahu menggunakan kesusahan orang lain bagi mendapat keuntungan kepada mereka, “Diharap rakyat Malaysia tidak terpedaya dengan janji manis individu atau sindiket tertentu,” katanya.


Ditipu Lelaki Mahu Beli Syiling Lama, Pelajar IPTS Di Damansara Rugi RM5,250

Kita sering mendengar atau melihat mesej- mesej yang berlegar di laman media sosial berkenaan beberapa individu yang berminat untuk membeli syiling lama.

Terbaharu, sindiket wang syiling lama ini telah berjaya menipu seorang pelajar di Damansara sehingga menyebabkan beliau rugi sebanyak RM 5,250, lapor Sinar Harian.

Ketua Polis Daerah Petaling Jaya, Asisten Komisioner Nik Ezanee Mohd Faisal berkata pelajar terbabit telah terpedaya selepas mendapat tawaran dari seorang lelaki warga asing yang kononnya berminat untuk membeli wang syiling lama.

Dia yang menuntut di institusi swasta pada mulanya menerima pesanan Instagram daripada suspek yang menawarkan RM80,000 bagi membeli lapan keping wang syiling lama.

Pelajar berusia 18 tahun itu menunjukkan syiling lama dimiliki olehnya sebelum suspek bersetuju untuk membeli. Mereka kemudianya berhubung melalui WhatsApp dengan suspek menggunakan nombor antarabangsa.

Nik Ezanee berkata, sejak berurusan dengan suspek, mangsa telah melakukan tujuh transaksi ke dalam akaun sama berjumlah RM5,250 dan mula menyedari dirinya ditipu selepas suspek masih sering meminta wang daripadanya.

Untuk rekod, ini bukanlah kejadian pertama melibatkan sindiket wang syiling lama. Tahun lalu seorang pelajar berusia 18 tahun rugi RM10,540 selepas terpedaya dengan cara yang sama.

Terlibat aktiviti Macau Scam, 31 polis bersubahat dengan Addy Kanna bakal diberhentikan kerja. Klik pautan di bawah untuk membaca.

Terlibat Aktiviti Macau Scam, 31 Polis Bersubahat Dengan Addy Kanna Bakal Diberhentikan Kerja


Jatuh Ditimpa Tangga, Penghidap Kanser Ditipu Pembeli Mainan Pokemon

Kisah warga emas menjual anak patung di sekitar Uptown Damansara ini kami rasa sudah cukup popular. Kisah ini sangat viral tahun lepas dan berjaya melahirkan rasa prihatin dikalangan masyarakat tempatan.

Buat anda yang masih belum tahu, insan yang kami maksudkan ini ialah Uncle David. Setiap hari Uncle David akan menjual patung mainan ‘Soft Toys’ di sekitar kawasan Uptown Damansara.

Hasil dari keuntungan dari jualan anak patung itulah yang digunakan oleh beliau untuk menyara kos harian, pembiayaan pembelajaran anaknya dan juga kos rawatan kimoterapi penyakit kanser yang dihadapinya.

Baru-baru ini Uncle David sekali lagi menjadi perhatian warga internet apabila gambar beliau dikelilingi timbunan patung-patung pokemon dikongsi di laman sosial.

Sesiapa yang pernah bertemu beliau pasti mengenalnya sebagai seorang lelaki yang bersifat peramah, rendah diri, dan budiman. Betullah hidup ini penuh dengan ujian, baru-baru ini Uncle David mendapat tempahan 250 patung pokemon.

Malangnya lelaki ‘tidak bertanggungjawab’ tersebut tidak pernah mengambil patung-patung ini sehingga sekarang. Kini Uncle David terpaksa menjual patung-patung ini sendiri untuk menghabiskan stok.

Berminat untuk mengurangkan beban Uncle David, anda boleh dapatkan patung-patung comel ini di HSBC Bank , Uptwon Damansara. Patung ini dijual pada harga sekitar RM10 – RM12 seunit. Sudahlah comel, murah pula tu.

Meskinpun begitu, dugaan ini sedikitpun tidak menghalang Uncle David untuk terus mengukir senyuman kepada anda. Kuat betul semangat Uncle David!, kalau tidak berkemampuan membantu orang lain, jangan pula kita menambahkan bebannya.

Apa pun jom sama-sama kita tolong Uncle David habiskan stok pokemon beliau!.


3 Filem Melayu Yang Anda Patut Tonton Pada Disember 2016

Munafik, Redha, Pekak, dan Aliff Dalam 7 Dimensi antara filem menarik yang telah menghiasi 2016. Namun begitu, saya merasakan filem-filem yang bakal ditayangkan pada hari esok dan bulan Disember di bawah ini juga tidak kurang menariknya. Ia berbeza sekali dengan filem-filem yang telah ditayangkan.

Tarikh Tayangan: 24 November 2016
Klasifikasi: P13
Genre: Sejarah/Drama
Durasi: 1 Jam 56 Minit
Pengarah: U-Wei Haji Shaari
Pelakon: Diana Danielle, Sofea Jane, Ady Putra, Bront Palarae, Sabri Yunus, Alex Komang, Khalid Salleh, Peter O’Brien

Filem epik Hanyut berdasarkan novel Almayer`s Folly karya Joseph Conrad pada tahun 1895. Ia mengisahkan seorang peniaga Bahasa Inggeris bernama Kaspar Almayer (lakonan pelakon “X-Men Origins: Wolverine”, Peter O`Brien) berjuang untuk hidup di Tanah Melayu pada awal abad ke-19.

Dalam masa yang sama impiannya untuk mencari gunung emas mitos dicabar oleh isterinya. Selain itu ia ada menyentuh tentang pihak berkuasa penjajah dan politik komplot oleh ketua tempatan, pedagang Arab.

Ada juga kisah cinta anak perempuannya (Diana Danielle) dengan Dain Maroola (Adi Putra), putera Melayu pejuang kebebasan.

Tarikh Tayangan: 01 Disember 2016
Klasifikasi: P13
Genre: Aksi
Durasi: 1 Jam 43 Minit
Pengarah: Dain Said
Pelakon: Shaheizy Sam, Nicholas Saputra, Iedil Putra, Prisia Nasution, Nadiya Nissa, Alvin Wong, Chew Kin Wah

Detektif Man mempunyai seorang rakan baik bernama Adam yang bertugas sebagai jurugambar forensik. Mereka telah bekerjasama untuk menyiasat beberapa siri pembunuhan ritual di bandar.

Kemudian, Adam bertemu dan berkawan dengan Iva. Tanpa pengetahuan Adam, Iva dalam misi untuk menyelamatkan roh-roh puaknya yang terperangkap dalam negatif kaca.

Bagi menjayakan misi tersebut, roh puak, yang dibawa oleh Nicholas bernama Belian telah bertukar menjadi manusia demi membantu Iva.

Tarikh Tayangan: 8 Disember 2016
Klasifikasi: P13
Genre: Aksi/Fiksyen Sains/Ngeri
Durasi: 1 Jam 51 Minit
Pengarah: Syafiq Yusof
Pelakon: Syamsul Yusof, Bella Dally, Pekin Ibrahim, Dato Jalaludin Hassan

Pelukis remaja bernama Aiman melalui pelbagai dugaan dalam kehidupannya. Dia berusaha mencari jawapan dalam persoalan kehidupan sehingga membuatkan dirinya hilang arah.

Dia sudah tidak tahan lagi dengan semua masalah yang dihadapi sehingga bertengkar dengan ayahnya. Lalu, dia telah meminta sesuatu yang tidak patut. Keesokannya, Aiman mendapati dirinya keseorangan di dalam dunia tanpa manusia lain.

Tarikh Tayangan: 24 November 2016
Klasifikasi: 18
Genre: Drama
Durasi: 1 Jam 55 Minit
Pengarah: Boo Junfeng
Pelakon: Fir Rahman, Wan Hanafi Su, Mastura Ahmad, Koh Boon Pin, Nickson Cheng, Crispian Chan

Aiman, pegawai hukuman berusia 28 tahun mempunyai sebab tersendiri apabila dia mahu berdampingan dengan ketua penjara, Rahim, 65 tahun.

Kesempatan pembantu Rahim meletak jawatan telah membuka peluang kepada Aiman apabila dia diminta menjadi perantis Rahim. Pastinya Aiman akan menggunakan peluang ini untuk melaksanakan misinya.

Ramai menyatakan trailer filem-filem ini begitu menarik sekali. Jadi, expectation mereka terhadapnya begitu tinggi. Apakah anda akan menonton filem-filem ini?


Ditipu RM3,000 Oleh Rakan Dan Dibuang Keluarga, Kisah Peniaga Cendol Ini Raih Simpati Netizen

Jika kita rasa diri kita susah, sebenarnya masih ada lagi yang lebih susah daripada kita. Apabila kita berdepan dengan masalah, jangan pernah menyerah dan berdepanlah dengan masalah yang dihadapi.

Terbaharu, tular sebuah video TikTok yang dimuat naik oleh @danish.firds menunjukkan dia dihampiri oleh seorang individu yang berdepan dengan masalah ketika sedang menerbangkan pesawat dron di Ampang, Kuala Lumpur.

I tengah fly drone, tiba2 ada seorang pakcik ni datang sebelah saya minta bantuan dia menangis #bantuan #videoviral #tiktokmalaysia #orangmiskin #fyp #fypシ #cendol

Menerusi video tersebut, individu itu merupakan seorang peniaga cendol mendakwa dirinya rugi RM3,000 apabila rakan kenalannya yang dikatakan mahu membantunya untuk membuka sebuah kedai cendol di Terengganu tergamak menipunya.

Pada awalnya, individu terbabit hanya bertanyakan bagaimana boleh mencari imam yang berdekatan kepada Danish dan atas dasar ingin tahu maka dia meminta penjelasan kepada lelaki tersebut berkaitan masalah yang dihadapinya.

Malah, individu itu turut mengalami kecederaan di bahagian kaki dan lebih menyedihkan apabila keluarganya tidak mahu menerima dirinya disebabkan dia beragama Islam. Kasihan dengan nasib individu itu, Danish menghulurkan wang berjumlah RM50 dan memberitahu masjid yang berhampiran supaya lelaki boleh berjumpa dengan imam.

Perkongsian tersebut telah meraih perhatian orang ramai dan rata-rata netizen berasa kasihan dengan nasib malang yang menimpa lelaki itu serta berharap kenalannya yang menipu duitnya ditangkap.

Tidak hanya itu, segelintir netizen juga mahu membantu lelaki terbabit dan jika ada sesiapa yang mempunyai maklumat tentang lelaki itu bolehlah berkongsi kepada umum.

Sementara itu, kami kongsikan beberapa artikel yang sedang ‘trending’ di The Vocket pada pautan di bawah ini.

Mudah Viral Di TikTok, Khairul Aming Kongsi Bagaimana ‘Kuasa FYP’ Bantu Ramai Peniaga

Pandu Lamborghini Dan Tidak Berkira, Siapa Sebenarnya ‘Sultan Pemurah’ Di TikTok?


Ditipu Scammer Berkali-Kali, Lelaki Ini Buat Kerja ‘Kotor’ Untuk Terus Hidup

Malam-malam masih di pejabat, bukan di pejabat Public Mutual.

Saya terima tetamu kawan FB tadi, sepatutnya di dalam gambar ni, di hadapan saya ialah beliau.

Tapi, saya tak boleh nak publish gambar beliau, dengan kisah ini yang agak tragis.

Asalnya, pemuda ini datang dari Melaka untuk berjumpa saya bagi mendapat panduan menjadi Juruperunding Saham Amanah separuh masa.

Tapi, apabila beliau start bercerita liku-liku kehidupan beliau yang berumur 28 tahun ni, tercengang saya.

Beliau terperangkap dengan hutang gara-gara skim cepat kaya.

Satu tahap beliau macam nak bunuh diri, tak tertanggung dengan bebanan di atas jalan salah yang beliau pilih sebelumnya.

Sekarang ni, beliau dalam rawatan Hypertension, diperingkat yang agak berbahaya.

1. Kisah bermula, apabila beliau membuat pinjaman untuk menyertai skim piramid yang popular, Swisscash.

Jumlah keseluruhan yang dipinjam peringkat pertama sebanyak RM150,0000. Beliau mengaku masa tu terlalu muda dan tamak, ingin cepat kaya dan ingin cari jalan mudah.

2. Selepas beliau join, satu sen pon beliau tidak dapat pulangan, walaupun sebelum ni, kawan-kawan beliau masuk terdahulu, dapat imbuhan setiap bulan.

3. Bermulalah episod beliau terpaksa membayar hutang.

Hutang yang ditolak dalam 50% daripada gaji bulanan, katanya sambil menghulurkan slip gaji beliau kepada saya.

4. Masa tu beliau dah ada seorang anak, memang terhimpit dengan perbelanjaan bulanan, isteri beliau sendiri pun tak bekerja.

5. Dalam keadaan yang stress, beliau ditawarkan untuk menyertai skim menternak ikan, yang juga menjurus skim piramid.

Berpegang dengan prinsip untuk terus mencuba, beliau cuba buat pinjaman dengan emak ayah beliau sendiri sebanyak RM30,000. Bulan pertama dan kedua beliau dapat pulangan, bulan ke 3, penganjur dah pun hilang.

6. Bertambah lagi tekanan beliau, isteri sendiri tak sanggup dengan dugaan, berkali-kali ingin pulang ke kampung dan ingin berpisah.

Malangnya, isteri beliau sendiri tidak ada tempat hendak dituju, memandangkan beliau (isteri) anak yatim. Akhirnya isteri beliau membantu dengan bekerja di kedai makan.

7. Dan beliau merasakan cukup terbeban, duit emak ayah yang dipinjam merupakan duit hasil simpanan ibu beliau yang kerja mengambil upah membersih rumah orang, memasak dan ayah beliau sendiri bekerja sebagai buruh.

Adik beradik seramai 6 orang, dan beliau merupakan anak sulung.

8. Masa ni penyakit hypertension beliau menyerang, tapi masa tu tidaklah begitu teruk, hanya menerima rawatan di klinik.

9. Memang gaji beliau sendiri tidak cukup, terpaksa meminta duit isteri yang bekerja di kedai makan, dah menjadi perkara biasa.

Memang malu, kadang-kadang kena minta dengan emak, katanya. Berbekalkan 10 ringgit, beliau bawa untuk pergi bekerja.
Hampir setiap hari, di tempat bekerja, beliau berpuasa untuk mengelak kawan ajak makan di luar.

10. Selang setahun, beliau melihat skim emas di Facebook yang menawarkan pulangan yang lumayan.

Dan melihat pengasasnya yang berimej Islamik, pendekatan yang kononnya untuk menolong anak bangsa yang diberi nama Khazanah XXXXX, beliau cukup yakin pilihan kali ini adalah tepat.

Jangan salah faham ye, beliau bukan nak kaya lagi dah, tapi berharap untuk ingin cover balik semua hutang-hutang terdahulu.

Oleh kerana beliau ni pegawai GLC, untuk mendapat pinjaman, agak mudah.

Kali ni, beliau mencuba lagi untuk membuat pinjaman.

Akhirnya beliau berjaya buat pinjaman dengan pinjaman berlesen, macam ceti atau along?

11. Kali ke 3 nasib juga malang, skim emas ETA ni entah mana silapnya, lansung beliau tak dapat apa apa.

Akibatnya, beliau terpaksa menambah lagi membayar pinjaman setiap bulan. Dan paling dahsyat, setelah tolak pinjaman, baki gaji kali ni adalah negatif.

Balik kerja terpaksa beliau bekerja part time di kedai makanan segera.

12. Kehidupan beliau dah tak teratur, penyakit semakin teruk, kadang-kadang berhari-hari beliau tak boleh tidur, sakit kepala yang berpanjangan, selalu malam-malam merasa sakit teramat sangat hingga kepala terpaksa direndam.

Dah berkali-kali perasaan ingin membunuh diri datang, beliau merasakan hidup beliau cukup malang.

Dan terlalu menyusahkan orang lain, dah ada anak 2, masih menumpang di rumah ibu bapa, dengan 6 adik-beradik.

Beliau merasakan juga tidak adil kepada isteri beliau sendiri, kelengkapan anak, isteri yang bekerja di kedai makan yang sediakan.

Saya meminta izin untuk share cerita beliau ini dengan harapan menjadi teladan kepada orang lain yang cukup beria untuk menyertai skim mudah yang mengarut.

Dan beliau mengaku, beliau tidak cerdik masa dulu, walaupun keputusan SPM beliau cukup bagus (siap bawa dokumen dan sijil-sijil).

Habis belajar, beliau terus bekerja untuk cuba membantu adik-adik lain, tapi akhirnya beliau terperangkap sebegini.

Dan beliau dah cukup tertekan, sampai ingin membunuh diri, dan tolong jangan kecam beliau di sini.

Jangan tambah stress kepada beliau lagi.

Ingat, semua orang ada membuat kesilapan.

Tolong share, untuk mengelak berlaku lagi kes skim cepat kaya ni.

Lelaki ini menunggu kelahiran anak ketiga.

Beliau bekerja di sebuah syarikat GLC di tengah bandaraya Kuala Lumpur.

Beliau adalah mangsa penipuan skim cepat kaya. Macam-macam beliau join. Daripada bisnes ikan keli, emas, teksi semua beliau dah cuba.

Weekend, dia minta saya carikan kerja. Saya tak ada apa yang nak offer. Melainkan kerja- kerja 1D, dirty.

Tapi, beliau sanggup mengambil kerja tersebut. Walaupon nampak kekok, tak biasa buat seperti membersih laman rumah dan stor (seperti dalam gambar).

Sebenarnya, beliau minta job bukan untuk nak cari wang tambahan bagi menyimpan. Tapi untuk survive.

Nak bayar harga untuk makanan, isi minyak motor dan keperluan asas.

Gaji bulanan habis digunakan untuk membayar hutang. Gaji di pejabat, sebanyak RM 3000 sebulan, setelah ditolak dengan pinjaman bank, pinjaman wang berlesen, amaun menjadi negatif.

Kalau ikutkan beliau dalam pengawasan dan rawatan doktor. Sakit kerana stress memikirkan memilih jalan yang salah. Selalu sakit kepala yang berpanjangan.

Tiada jalan singkat untuk mencari kekayaan, tersalah langkah, kita akan menjadi merana sepanjang hayat.

Kita doakan agar perniagaan beliau berjaya dan dapat keluar daripada kancah hutangnya yang dalam. Amin-amin.

Jangan ada lagi rakan-rakan kita yang jadi mangsa.


Ditolak Stesen TV Berbayar, Filem Frontliner Bakal Ditayangkan Di Netflix 30 September Ini

Sebelum ini kecoh apabila ada filem yang ditolak ditayangkan oleh stesen TV berbayar. Terbaharu, sebuah filem Frontliner turut tidak ditayangkan di stesen TV berbayar atas sebab yang tidak dinyatakan menjadi perhatian ramai.

Difahamkan, filem Frontliner akan ditayangkan di laman penstriman Netflix pada 30 September 2021. Untuk pengetahuan anda, filem ini mengisahkan tentang situasi petugas barisan hadapan yang bertungkus lumus sepanjang pandemik menular.

Filem ini sudah siap dihasilkan sejak tahun lalu tetapi disebabkan berdepan pelbagai kepayahan seperti stesen TV berbayar tidak jadi menayangkan filem tersebut menyebabkan filem ini ditangguhkan tayangannya.

Bukan itu sahaja, pihak produksi turut ditipu oleh ejen yang dikatakan mahu membantu untuk pitch ke Netflix. Hasil usaha dan tidak berputus asa, kini filem Frontliner akan menemui anda tidak lama lagi di Netflix.

Melihat ke ruangan komen, rata-rata netizen sudah tidak sabar mahu menonton filem ini dan juga mengucapkan terima kasih kepada petugas barisan hadapan atas pengorbanan yang mereka lakukan.

Filem ini dibarisi pelakon-pelakon hebat seperti Wan Maimunah, Azhan Rani, Beto Kusyairy, Ashraff Muslim, Emma Maembong dan ramai lagi. Pastikan anda tidak terlepas untuk menonton filem ini apabila ditayangkan di Netflix.

Tahukah anda apa alasan filem Syahadan ditolak daripada ditayangkan di stesen TV berbayar? Klik pautan di bawah untuk ketahui lanjut.

Alasan Filem Persilatan ‘Syahadan’ Ditolak Untuk Tayangan Di Stesen TV Berbayar Jadi Bualan Netizen

7 Drama Korea Paling Popular Di Netflix Sepanjang Tahun 2020

Drama Bersiri Netflix The Spy Gunakan Duit Syiling Lama Malaysia Curi Perhatian Netizen


Dituduh Amalkan Ilmu Hitam, Wanita Ini Saman RM1 Juta Terhadap Empat Pengamal Perubatan

Sejak beberapa minggu terakhir ini, tular di media sosial mengenai video melibatkan empat orang lelaki yang dipercayai pengamal perubatan tradisional sedang merawat seorang remaja perempuan yang dikatakan mengalami penyakit misteri.

Video tersebut secara tidak langsung turut mengundang kepada pelbagai buah mulut di kalangan netizen yang memberikan pelbagai tohmahan mengenai isu tersebut.

Terbaharu, difahamkan ibu remaja berkenaan yang dikenali sebagai Rozita Ramli bertindak untuk mengemukakan saman malu masing-masing sebanyak RM1 juta terhadap empat individu yang menuduh beliau mengamalkan sihir dan ilmu hitam.

Menerusi laporan Sinar Harian, wanita tersebut sedia mengemukakan saman terhadap empat individu yang dikenali sebagai Tok Singa, Wea Selamos, Tok Hijau dan Ustaz Perlis. Dimaklumkan tuduhan yang dibuat menerusi Facebook live dan YouTube.

Dimaklumkan tuduhan tersebut secara tidak langsung membuatkan dirinya dan keluarga menjadi tertekan berikutan dikecam oleh orang ramai. Bukan itu sahaja, terdapat pihak yang turut membuat laporan polis dan menuduh Rozita menipu mengutip sumbangan untuk rawatan anak-anaknya.

Saman malu yang dibuat menerusi menerusi Tetuan Hariz Syakinah & Co dengan melantik Muhammad Hariz Md Yusof sebagai peguam itu dijalankan sebagai pengajaran untuk setiap tuduhan yang diberikan dan turut mengingatkan orang ramai agar tidak terus membuat fitnah terhadap keluarganya malah tidak teragak-agak untuk mengambil tindakan sama jika perkara itu masih berterusan.

Ketahui punca sebenar Perlis mencatat angka kes tertinggi negeri beberapa hari yang lalu dengan 61 kes selepas mulai memasuki Fasa 3 PPN.

Bukan Kerana ‘Dine-In’, Ini Punca Perlis Catat Angka Kes Tertinggi Negeri Semalam

Tidak Sensitif Buat Konten, Tindakan YouTuber Mahu Kejar ‘Views’ Dikecam Netizen


Dituduh Belakangkan Adat, Pengantin Perjelas Konsep Disebalik Pelamin Bertemakan ‘Racing Motorsport’

Setiap pasangan pengantin baharu sentiasa mengimpikan pelamin yang terbaik buat hari bersejarah dalam hidup mereka. Selalunya mereka akan menghias pelamin mengikut warna tema kegemaran masing-masing, atau lebih menarik serta unik sekali seperti satu pasangan pengantin baharu ini yang menggunakan tema ‘racing motorsport‘.

Dalam satu hantaran Facebook TurboDottComm, pasang pengantin baharu itu telah menarik perhatian warganet apabila mereka berdua memilih untuk menghiasi pelamin dengan barangan bengkel kereta seperti tayar, spanar, racing bucket seat, enjin, minyak hitam, air bateri dan pelbagai lagi.

Perkongsian gambar-gambar itu telah mendapat perhatian netizen yang berasa kagum dengan keunikan serta kreativiti kedua-dua pasangan pengantin itu.

Tidak kurang juga ada juga memberikan komen sebaliknya yang kurang enak dibaca, namun Facebook TurboDottComm memberi kata-kata semangat kepada pengantin baharu itu dengan menyatakan ‘gurauan media sosial’ memang nakal dan tidak perlu diendahkan.

Orang ramai turut mengambil peluang mendoakan kebaikkan kepada pasangan pengantin baharu itu dan berharap perniagaan bengkel kereta mereka sentiasa terus berkembang dengan jayanya pada masa akan datang.

Dalam pada itu, pengantin lelaki ada menjelaskan sebab beliau memilih pelamin bertemakan ‘racing motorsport‘ pada hari bersejarahnya.

Terang pengantin lelaki itu, beliau sangat meminati dunia automotif sehingga berjaya membangunkan sebuah bengkel sendiri. Kebetulan pula majlis persandingan beliau mempunyai dua tarikh —  jadi beliau mahu membuat majlis ditempatnya menjadi satu kenangan terbaik buat dirinya.

Tambah netizen lagi, selagi mana majlis persandingan tidak menyalahi hukum syarak agama dan tidak menyusahkan orang lain, tiada masalah untuk membuat majlis tersebut.


Dituduh Berpakaian ‘Terlalu Seksi’, Penunggang Basikal Wanita Di Aceh Ditahan Polis

Sembilan wanita dan seorang lelaki telah bersiar-siar di sekitar kota Banda Aceh, Indonesia dengan menaiki basikal. Mereka melayan pemandangan sambil merakam beberapa keping gambar, namun apa yang mereka tidak tahu, bahawa nasib mereka bakal berubah selepas itu.

Aktiviti sukan bersama teman-teman akhirnya bertukar menjadi viral, ia telah menimbulkan kemarahan orang ramai dan telah mengakibatkan mereka diburu oleh pihak polis Syariah. Sekumpulan sembilan wanita dan seorang lelaki telah dipaksa membuat permohonan maaf secara terbuka di atas kesalahan memakai pakaian yang terlalu ‘terbuka’ dan seksi.

Bak Tanyoe : Gowes Ala Kota Gemilang 🧐🧐 . @h.aminullah_usman @bandaacehgemilang @illizasaaduddin

A post shared by  AWT Aceh Dunia (@acehworldtime) on Jul 5, 2020 at 8:12am PDT

Walikota Banda Aceh, Aminullah Usman mengesahkan kepada CNN Indonesia bahwa dia telah memerintahkan polis setempat dan badan penguatkuasaan Syariah yang dikenal sebagai Wilayatul Hisbah (WH) untuk memburu para pelancong tersebut.

“Siapa pun yang datang ke kota ini, termasuk orang bukan Islam, mesti mematuhi dan menghormati undang-undang Syariah kita,” katanya. “Saya sudah menghantar polis tempatan dan agama untuk mencari penunggang basikal [tersebut].” Undang-undang Aceh, yang dikenal sebagai Qanun 11/2002, mengharuskan “Muslim berpakaian sederhana.”

PENYEGARAN TIMELINE: YUK SEMANGAT GOWESNYA KAKA. Bersepeda atau gowes memang mengasyikan, apalagi bersama teman-teman. Trend inilah yang mulai muncul di kota Banda Aceh, hampir setiap hari sejumlah warga melaksanakan gowes, apalagi pada saat akhir pekan atau weekend. Olahraga bersepeda menjadi tren baru masyarakat dalam tatanan normal baru untuk meningkat stamina di tengah pandemi COVID-19. APALAGI KALAU BERSEPEDA SAMBIL MENIKMATI INDAHNYA PEMANDANGAN KOTA BANDA ACEH YANG GEMILANG. Terima kasih tidak berkata kasar dan menghujat di kolom komentar akun @tercyduck.aceh. . Sumber foto rakan @sekilasaceh

A post shared by  Tercyduck Aceh Official (@tercyduck.aceh) on Jul 5, 2020 at 9:45am PDT

Dalam kejadian tersebut, polis telah berjaya mengenal pasti sembilan orang penunggang wanita terbabit. Mereka dikatakan telah diberi nasihat agama oleh seorang ulama Islam dan berjanji untuk meminta maaf secara terbuka di media sosial sebelum dibebaskan.

“10 orang itu dibenarkan keluar dari balai polis setelah menerima sesi kaunseling. Kami menyuruh mereka menulis permintaan maaf, dan mereka berjanji tidak akan melakukan kesalahan yang sama, ”kata Irwan, ketua hubungan masyarakat Pemerintah Kota Banda Aceh, kepada Kompas. “Mereka akan memuatnaik surat itu di akaun media sosial mereka. Kami juga ada merakam ketika mereka meminta maaf.”

Untuk rekod, ini bukanlah kali pertama polis Syariah Aceh melakukan serbuan terhadap ‘pakaian’. Pada tahun 2018, 26 wanita dan 14 lelaki ditahan kerana memakai pakaian ketat dan berseluar pendek. Pada tahun 2016, 100 orang ditahan dan diberi sesi kaunseling kerana berpakaian tidak sopan.

Banda Aceh pernah menjadi mimpi ngeri buat sesetengah manusia setelah kejadian Tsunami yang berlaku pada tahun 2004. Berikut adalah 6 lokasi Tsunami yang masih wujud di sana. Klik pautan di bawah untuk membaca.

6 Lokasi Ikonik Di Banda Aceh Yang Wujud Selepas Tragedi Tsunami

Jana Elektrik Dari Pokok Kedondong, Anak Aceh Sekali Lagi Jadi Perhatian Media

Bagaimana Wajah Bandar Aceh Selepas 10 Tahun Dilanda Tsunami? Ini Gambar Sebelum Dan Selepas


Dituduh Bersekedudukan Dengan Pasangan, Julia Farhana Tenang Minta Pemfitnah Tunjuk Bukti

Umum mengetahui bahawa pelakon Julia Farhana dikhabarkan akan melangsungkan perkahwinan dengan Dr Che Muhammad Hafiz tidak lama lagi. Akan tetapi, muncul dakwaan yang berbaur fitnah dilemparkan kepadanya dan pasangan.

Sebelum ini, seorang individu mendakwa Julia bersekedudukan dengan Hafiz sebelum bernikah dan telah meraih perhatian orang ramai di media sosial.

Lantaran itu, Julia menegaskan bahawa ianya adalah satu fitnah besar dan dia turut mencabar individu tersebut menunjukkan bukti bagi mengukuhkan dakwaan yang dilemparkan.

Menurut laporan, Julia mengatakan dia tidak boleh menghalang atau mengawal setiap spekulasi yang bertebaran dan menerima dengan berlapang dada.

“That’s a lot dififferent comments what happening. Saya terima saja sebab saya tahu kebenaran. Jadi saya pegang dengan pendirian saya.

“Apa yang orang katakan saya tak boleh nak hentikan. Saya tak boleh nak hentikan mereka buat andaian dan spekulasi sendiri. Mereka tak ada dalam perjalanan hidup saya.” ujar Julia.


Dituduh Cuba ‘Langgar’ Peraturan Negeri Selangor, Ustaz Azhar Beri Penjelasan Apa Yang Berlaku

Pada minggu lalu kisah kuliah Ustaz Azhar Idrus (UAI) di Selangor terpaksa dibatalkan dan berpindah ke Kuala Lumpur telah menjadi pertikaian ramai. Pembatalan itu dibuat apabila pihak Jabatan Agama Islam Selangor (JAIS) mengesahkan penceramah bebas itu tidak mempunyai tauliah mengajar tentang agama Islam di Selangor.

Dalam satu sedutan video rakaman kuliah yang berlangsung di Kampung Pandan, Kuala Lumpur yang dimuat naik pada TikTok baru-baru ini, UAI tampil memberikan penjelasan sebenar apabila diajukan soalan mengenai pembatalan kuliah di Selangor itu.

“Macam-macam dia (netizen) komen. Dia kata kita langgar negeri orang, masjid tak reti bahasa, nak langgar JAIS, nak derhaka sultan. Apa benda ini?” kata UAI yang berasa kesal dengan tohmahan yang dilemparkan kepada dirinya.

Semoga ustaz dipermudahkan segala urusan🤲#uai #kuliahmagrib #lonsradokifz #fyp #insanpendosa #fypシ

♬ original sound – YB.Lons Radokifz – YB.Lons Radokifz

Menurut UAI, beliau sudah cukup maklum dengan peraturan untuk menyampaikan kuliah di negeri Selangor, sejak zaman Pakatan Harapan memegang tampuk pemerintahan selama 22 bulan.

“Kita sudah hentikan berceramah di negeri Selangor sejak sekian lama. Cuma masjid di Bukit Jelutong minta juga kita untuk berceramah di tempat mereka.

“Kami kata boleh, sediakan surat sokongan. Barulah kami boleh pergi dan mohon tauliah sementara untuk malam itu sahaja (malam acara kuliah). Mereka (pihak masjid) sudah selesaikan semua benda, tapi dibatalkan. Rayuan juga telah dibuat tetapi tetap ditolak,” terang UAI.

Tambahnya lagi, beliau akur dengan keputusan itu dan berpindah ke sebuah masjid di Kampung Pandan dan semuanya berjalan dengan lancar. Namun, UAI berasa pelik dengan sesetengah pihak yang ‘koyak’ dan melemparkan pelbagai tohmahan kepada dirinya.

Beliau turut bersetuju dengan pelaksanaan peraturan di mana penceramah agama perlu mempunyai tauliah kerana ia dibenarkan dalam hukum syarak.

“Ini kerana ia dapat menghalang daripada pihak-pihak tidak bertanggungjawab menyebarkan ajaran sesat secara terbuka. Memang betul, dibolehkan,” terang UAI.

Sebelum mengakhiri soalan yang diajukan, penceramah itu menyeru orang ramai yang mungkin satu hari nanti bakal menjadi pemimpin dan memegang kuasa, untuk gunakan kuasa tersebut untuk mempermudahkan dan memperluaskan urusan penyebaran ilmu agama dan menutup pintu maksiat sepenuhnya.

Dalam pada itu, di ruangan komen video TikTok tersebut, orang ramai mendoakan UAI agar diberikan kesihatan kerana daripada penyampaianya pada malam semalam beliau nampak kurang sihat dan memberikan kuliah dengan suara serak.